Kefridi LAVAR eo bezañ an imbourc’hva ma teu tud a bep diskiblezh da c’hoveliañ ar yezh o deus ezhomm en o labourioù personel. En e rummad levrennoù e kaver kement danvez a c’hell un den eus hon amzer kaout da emellout anezho. Abaoe 1966, m’eo deuet e goulou levrenn gentañ an dastumad, o deus an aozerion pledet gant krefen o tennañ da ziskiblezhioù ken diseurt hag ar re-mañ : adeiladouriezh, amaezhierezh, anadennoniezh, apotikerezh, armerzh, barzhoniezh, boudoniezh, bouedoniezh, bredelfennerezh, bredoniezh, bredouriezh, brezel, bureveg, dareulerezh, denoniezh, diougonerezh, divezoniezh, douaroniezh, fizik, gramadeg, greanterezh, gwinoniezh, gwir, heviezouriezh, istor, jederezh, jedoniezh, kalvezerezhioù, keginerezh, kehenterezh, kerzoniezh, kevredadouriezh, kimiezh, kravez, livouriezh, lizheregouriezh, loenoniezh, luc’honiezh, merdeadurezh, mezekniezh, mezoniezh, milouriezh, optik, poelloniezh, politikouriezh, prederouriezh, rummataerezh, semiotik, sorbiennouriezh, stenoniezh, stlenneg, sturoniezh, surjianerezh, teologiezh, trabedoniezh, tredanouriezh, treloc'herezh, trevoniezh, yezhoniezh – o lakaat ouzhpenn se ar yezhouriezh a zo an arz da ziorren ur yezh.\nAl levr : 1991 - 3, 534 p., 15,7 x 22 cm, ISBN 2-901 383-06-8\nPriz : 24,39 €\nOc’h ober lodenn gentañ al levr-mañ emañ kendalc’h (KIS-200 da KIS-346) an notennoù embannet dindan an talbenn LAVAR abaoe 1966.\nAozer-stroll ar steudad eo ar Greizenn imbourc’h sturyezhouriezh (KIS) anvad dalc’het digemm daoust ma reer kentoc’h hiziv gant yezhouriezh, ha daoust ma n’eo KIS nag ur greizenn en egor, nag ur greizenn frammet; bez’ ez eus anezhi ur rouedad imbourc’herion war bep a dachenn, a c’hoarvez dezho kenlabourat pa gavont spletus e ober. E lec’h all evit gwir emañ kreizet : o kemer da sol nemetañ he labour labour diorreerion ar brezhoneg, ar yezhadur o deus skoueriekaet, ar skrivadur o deus stabilaet, an durc’hadur o deus roet d’ar gerlunierezh ; ha da bal ober eus ar brezhoneg ur wir yezh, korf d’al lavar boutin etre an holl yezhoù bev war ar blanedenn. Evel ma troc’has krenn Gwalarn diouzh geun ar skridoù proviñsek evit krouiñ ul lennegezh wir, hollveziadek, salv a lec’hiegezh, he deus KIS laosket a-dreñv dezhi an islonk bepred o tonaat etre talbenn al lavar bev ha pilhaouerion ar brezhoneg. Netra azonusoc’h d’an troc’h nevez-mañ eget tavantegezh ar yezhouriezhoù chomet war ar ribl all, ha pa ve houmañ a gred fardañ gant drailhoù teodyezh soubet er pentur etrevroadel ur parlant plom mougus d’ar gefredelezh, pe hounnezh a intent goro gerioù ar vuhez a vremañ eus tezhioù hesk ar yezh lennegel.\nAn eil lodenn eo ar c’henskriverezh etre Roparz Hemon ha Guy Étienne (1957 - 1977) – ac’hoel al lizheroù a denne d’ar yezh. Priziet al lenner emzalc’h kemplezh, arliviaouek, bepred digor ar patrom kozh dirak keflusk an danvez yezhourion a ginnige lakaat brall er mogerioù, kemeret kentel ivez, rak n’eo ket bemdez e tibab ur c’hefredour diles ar brezhoneg d’e yezh. Klokaet eo LAVAR 08 gant gervaoù alamanek, armeniek, brezhonek, esperantek, etrevroadel, gallek, gresianek, hebraek, hengeltiek, henindiek, indezeuropek, italianek, iwerzhonek, kembraek, kernevek, latin, rusiek, saoznek, siriek ha spagnolek.\nAl levr : 1996 - 3, 536 p., 15,7 x 22 cm, ISBN 2-901 383-17-3\nEl levrenn-mañ e kaver 66 notenn, Evel el levrennoù kent e tenn an termenoù studiet da zomanioù diseurt : Bevoniezh ha Mezekniezh, Arz ha Prederouriezh, Poelloniezh, Stlenneg, Dareulerezh, Fizik ha Kalvezerezhioù.\nGoude tregont bloavezhiad labour tenn lakaet da weam neudenn ha neudenn ur c’horf d’ar yezh, eo diraezet ar bazenn a striver daviti adalek an derou. E-pad pell e redas ar brezhoneg war-lerc’h ar yezhoù all, hep damant estreget benañ ur gwiskamant well-wazh da gealioù amprestet. Hiziv, e ser un imbourc’h hag un dezevout renet e brezhoneg, eo boulc’het da vat ar grouidigezh, n’eo ket hepken eus gerioù er yezh, met eus kealioù el lavar bed. E meur a lec’h e Lavar 09 ez eskor meizadoù, e tiwan termenoù n’eus dezho evit c’hoazh kevatal ebet er yezhoù all.\nAl levr : 1997 - 2, 518 p., 15,7 x 22 cm, ISBN 2-901 383-20-3\nKavet e vo e LAVAR 10 imbourc’hioù hiniennel, eskemmoù, danevelloù labour strolloù. Ledan eo bepred skalfad an danvezioù ergerzhet : Armerzh ha Kevredadelezh, Gwir ha Politikerezh, Lennegezh, Gramadeg, Semiotik ha Yezhoniezh, Fizik, Stlenneg ha Kalvezerezh greantel, Bevoniezh ha Mezekniezh, Bredoniezh ha Diougonerezh. An div dachenn pleustretañ eo ar Jedoniezh hag ar Brederouriezh.\nPergont vloaz zo ez embanne PREDER bezañ ur gelaouenn a brederouriezh, met bihan eo chomet betek-henn al lodenn-se. Petra d’ober endra na oa ket ar brezhoneg evit perzhiañ er vuhez kempredel nag ar vuhez vrezhonek evit genel ur gefredelezh vrezhonek evit donaat betek ma tellezfe an anv a brederouriezh ? – endra veze ar braz eus dalc’hiaded ar yezh dastumet e kluboù erezus ouzh kement oa kefredel ha kempredel, c’hoantaus hepken da gomz ha da soñjal evel kouerion an 19vet kantved ? Antebek oa zoken, pa seller mat, e teuje dezevourion da dresañ o erv e hevelep gouelec’h. Deuet int koulskoude ha mard eus roudoù prizius en tamm douar-mañ ez eo o re : keit ma vo sevenet ur striv kefredel en hon yezh ez anavezo e zerou en o labour. Anv zo amañ eus Frañsez Vallée, a lakaas war ar stern hanc’herieg ar preder, eus Maodez Glanndour a skrivas an testennoù kentañ a brederouriezh e brezhoneg an 20vet kantved. Eus Roparz Hemon dreist-holl, ar c’henderc’her brezhonek kentañ o tamkanañ e obererezh.\nTest omp bet d’ur burzhud, boutinat burzhud en istor evit gwir : evel ur viruz o kouezhañ den ne oar a belec’h e-barzh damgelan ar brezhoneg, oc’h ober d’ur preder dinodiñ ha war un dro d’ar brezhoneg dasorc’hiñ. Hetiñ ne c’hellomp ken ma ve burzhudoù eus ar seurt adarre evit mad ar preder ha berzh ar brezhoneg. Ar preder eo avat an talvoud gwir ha dioutañ, evel diouzh pep oberenn diles savet en ur yezh ha treuzskuilhadus d’ar bed, e tenn ar brezhoneg e gantreizh, n’eo ket ar gin.\nAl levr : 1998 - 3, 510 p., 15,7 x 22 cm, ISBN 2-901 383-33-5\nEn unnekvet niverenn LAVAR emañ tost da vat an hevelep durc’hadurioù hag en dekvet. Yann-Baol An Noalleg a gendalc’h da gevrikaat lavar ar Jedoniezh. Gab Cherel hag Alan E. Ar Berr a zegas war chanter ar gersaverezh kudennoù kalvezel eus yezh ar verdeadurezh. Roger Le Nestour, abaoe bloavezhioù o pleustriñ war istor an Trede Republik, a zegas dirak ar ar geneiled krefen liesseurt o tennañ d’an Armerzh ha d’ar Politikerezh.Ar bodad a zo o prientiñ eil embannadur Geriadur An Here, Martial Ménard hag lwan Kadored pergen, a c’houlenn ali imbourc’herion LAVAR war boentoù ‘zo eus ar ouezoniezh hag ar c’halvezerezhioù arnevez. Goulven Pennaod a laka e ouiziegezh vras hag e spiswel a yezhoniour en arempred e gevelerion. Guy Étienne a zalc’h gant mennad orin Preder a zo rein lañs d’ar Brederouriezh e brezhoneg : savelañ lavar diazez an diskiblezh ha rein digor d’an dezevout kempredel. Reun An Hir, o kenderc’hel al labour boulc’het gant SADED, zo gantañ war ar stern un hanc’herieg Douaroniezh, Istor, Armerzh evit ar skolioù. Yann-Ber Quirion a bled da zespizañ savlec’h ar c’hontadennoù er bed arnevez. Jakez Cosquer zo damantet da gas labourioù war ar Jederezh.\nAl levr : 1999 - 4, 528 p., 15,7 x 22 cm, ISBN 2-901 383-39-4\nE LAVAR 12 ez eus bodet notennoù en-dro d’an imbourc’hioù renet er mare-mañ war ar jedoniezh hag ar jederezh, war skiantoù an alvez hag ar beved, war ar c’halvezerezhioù, war ziskiblezhioù ar vuhez, ar gevredadelezh, an istor ha war ar brederouriezh.\nDaou gammed nevez a verker e LAVAR 12 : an eil o tennañ d’ar brederouriezh, egile d’ar gedvuhez. Kammed kentañ, embannadur ur gerva prederouriezh a 110 pajenn, ouzh e ober un alc’houez brezhonek-gallek(-alamanek-saoznek) dezhañ 3 000 enmoned hag un alc’houez gallek-brezhonek gant 4 000 enmoned. Ouzhpenn an termenoù a brederouriezh ent strizh ez eus ennañ termenoù yezhoniezh, yezhouriezh, jedoniezh hag ivez geriennoù pemdeziek a c’hell ar prederour kaout ezhomm anezho.\nAr c’hammed all zo graet war dachenn an damkaniezh. Kel zo da reiñ d’ar brezhoneg un dezvad kefridiel. Pe vrezhoneg avat en devo an dezvad ? An dilerc’hioù teodyezh aet pell ‘zo e-maez ar gedvuhez ? Sabir ar mediaoù hag ar skolioù ? Nevezteodyezh an emsaverion ? Mar rankje ur gevredigezh bevañ e hini pe hini eus ar brezhonegoù-se e vije ur giladenn drastus eus ar spered. Ramzel e chom an islonk a ranko ar brezhoneg treuziñ da vezañ ur wir yezh. N’eo ket an islonk eo hon spont, met an dic’houzvez anezhañ eo ar vrezhonegerion. D’un den yaouank mennet da labourat a oa oc’h anzav ar spont-se end-eeun e skrive unan 0ac’hanomp : « Ned in ket ken pell ha Churchill a bromete “ gwad ha daeroù ” da Vreizhveuriz e 1940, met ne dremeni ket hebiou d’an dekmiliadoù eurvezhioù trevell a ‘z kortoz mar dalc’hez gant da erv. »\nAl levr : 2000 - 4, 544 p., 15,7 x 22 cm, ISBN 2-901 383-41-6\nTestennoù LAVAR 13 zo evit un drederenn anezho danevelloù ar bodad a brientas Geriadur ar Mediaoù. Gouestlet eo ar pep all d’ar brederouriezh ha da imbourc’hioù ken liesseurt hag ar politikerezh e Sina, ar jedoniezh, ar c’heriadurezh, an hiloniezh, ar bouedvirerezh... LAVAR 13 a gaver ennañ ivez an eskemmoù en dro d’al levr emeur o prientiñ war ar mor hag ar bageal. Da notañ ivez derou ur rummad notennoù gramadegel.\nUnan eus chanterioù Preder eo Geriadur ar brederouriezh. Abaoe 26 kantved emeur o prederouriañ ha gwall nebeut eus oberoù ar brederourion zo deuet betek ennomp en hon yezh. Koulskoude ne oufed sevel ar geriadur diawelet nemet diwar destennoù brezhonek. Un hent n’eus ken : da gentañ reiñ digor d’ar brederourion e rezh troidigezhioù hag addisplegoù – pezh a ra Preder abaoe 42 vloaz ; d’an eil, dastum gervaoù diwar frouezh al lankad kentañ – pezh en deus LAVAR staget d’ober warlene dre embann "Gerva Prederouriezh Lavar 12" ; un trede lankad a vo pleuskañ danvez krai ar gervaoù ur wech m’o devo graet tro ar brederourion bennañ ha tennañ diouto ur geriadur.\nEl levrenn-mañ e kaver an eikont pajennad eus "Gerva Prederouriezh Lavar 11". Da c’hortoz ma vint bodet a-gevret gant ur vostad gervaoù all e-barzh chanter ar geriadur, e vo ar gerva-mañ ha LAVAR 12 talvoudus, hon eus spi, evit mont aesoc’h ha donoc’h en notennoù prederouriezh a zo bet hag a vo embannet.\nAl levr : 2001 - 4, 500 p., 15,7 x 22 cm, ISBN 2-901 383-54-8\nLAVAR a gendalc’h da embann disoc’h an imbourc’hioù amkanet da astenn an hanc’herieg. Un darn eus an notennoù zo anezho danevelloù ar c’henlabour en dro da zanvezioù ken liesseurt ha skiantoù an alvez hag ar beved, ar c’halvezerezhioù, ar verdeadurezh, al lennegouriezh, an arz, ar c’hramadeg, ar vredoniezh, an istor, al louzawouriezh pe ar vuhez pemdeziek.Pergont dre gant eus ar pajennoù zo dindan studiennoù a brederouriezh.\nTro ha tro e pleder gant dezevourion Europa (Hegel, Husserl, Heidegger, Kearney) ha gant prederourion japanat an 20vet kantved (Nishida, Tanabe). Ar re-mañ, hogos dianav en Europa evito da vezañ loc’het dre eilsammañ meizadoù ar preder alaman, a zigor dirazomp dremmwelioù a c’hoanag pell bras diouzh an hentoù dall ma chag speredegezh Kornog. Mouezhioù int o tregerniñ dreist dismantroù un impalaerouriezh nad eo ket estren dimp. Nes emaint, ur souezh, d’ar mouezhioù a sav a-vesk an tousmac’h kempred, ez eo yaouankiz nevez ar brezhoneg unan anezho etre kalz re all.\nEvel en niverennoù kent e lenner e LAVAR 14 lizheroù eskemmet a-zivout darvoudoù ar mare hag an obererion anezho, en o zouez danvez dezrannoù eus amplegadoù istorel ha politikel kelennerezh ar brezhoneg hiziv. Gouestlet ez eus un eikont pajennad c’hoazh d’ur Gerva Prederouriezh, enno an termenoù arbennik arveret e LAVAR 13 hag e LAVAR 14. Evel ma ‘z eo bet displeget, e talvezo ar Gervaoù-mañ da ziazezañ chanter ur geriadur a ‘r brederouriezh.\nAl levr : 2003 - 2, 536 p., 15,7 x 22 cm, ISBN 2-901 383-57-2\nLAVAR 15 a c’hoarvez a bemont studienn o plediñ gant tachennoù ken diseurt hag ar verdeadurezh, an dareulerezh, an diougonerezh, al lennegezh, ar c’hoariva, al livouriezh, an istor, an darvoudoù kempred. Er renk kentañ avat emañ ar brederouriezh, ar c’hramadeg hag ar geginouriezh.\nTri fennad hir a ziskler savlec’hiadoù Hannah Arendt e-keñver an niñvañ, gwirioù mab den hag ar skiant voutin. Amkan notennoù all eo dezrannañ arlakadenn an nadiñ rummel gant Husserl, geneliezh ar me hervez Anna Freud ha Melanie Klein, meizadoù ar c’hantouezañ e preder Nishida ha Merleau-Ponty, an darempredoù etre jedoniourion ha prederourion a-zivout an anvevenn.\nPemp Notenn c’hramadegel a ra war-dro ar rakgerioù, ar c’hevarzhelloù, ar ger mell, an troadelloù verbel, ar plegadoù verbel hag anvel, an araogennoù graetanvet « displeget », an troiennoù idiomatek, h.a.\nEn niverenn-mañ e stager da studiañ alejerezh ar boued hag an hevlezouriezh. Gouestlet eo an teir Notenn Geginouriezh kentañ d'an traolioù, listri ha binvioù, ha da lies modoù ar poazhañ.\nDigor eo bet adarre LAVAR d’an dasselladoù ha d’ar prederiadoù war gudennoù hon amzer : keñverioù Diwan gant « kefredourion organek » ar Republik, kemplezh Caliban Breizhiz ’zo, emell ar grouerion er gevredigezh keodedel, enepyuzevegezh an Eil Emsav...\nEn ur Gerva brezhonek-gallek(-alamanek-saoznek) ha gallek-brezhonek a ouzhpenn 100 pajenn emañ dastumet an termenoù prederouriezh, diskiblezhioù al lavar ha skiantoù an den arveret e LAVAR 10 ha LAVAR 15.\nAl levr : 2004 - 4, 536 p, 15,7 x 22 cm, ISBN 2-901 383-61-0\nAn tregont eizh notenn a ya d’ober korf LAVAR 16 zo frouezh ar youl o deus ur rouedad kevelerion da gaout en o c’herz ar binvioù lavarel dereat rekis evit o labour pemdeziek. Ar pal hollek-se a ro da gompren perak ne vez raktres ebet da levrennoù lavar. Gweet e vez an danvez anezho, evel ma teu e teu, hervez ar c’hrefen a yezh, met ivez a breder, a gav an aozerion a-dreuz d’o hent. E se, e toug al levrenn-mañ roudoù eus :\nimbourc’hioù Gab Cherel hag Alan E. Ar Berr, a verk un termen da vloavezhiadoù prientidigezh o levr, Geriadur ar Verdeadurezh, deuet er-maez hevlene,\nematersoù Laorañs Motrot war an durc’hadurioù kempred boutin etre ur preder arab ’zo hag ur preder brezhon ’zo,\nar strivoù renet gant Yann Varc’h Thorel evit lakaat en ur brezhoneg resis ha sklaer ur studienn sirius ha klok, savet avat en ur galleg diouzh ar c’hiz psi gant un arbennigour war strafuilhoù anaoudel ar vugale er skol,\nembregadennoù Pierrette Kermoal en amboaz reiñ ul lañs nevez d’ar skridvarnerezh ha d’al lizheregouriezh,\ndamant Martial Ménard da bourchas d’ar skolioù dornlevrioù ha geriadurioù er yezh kempred,\nkendalc’h an ergerzhadennoù kaset gant Roger Le Nestour en istor riezoù ar bed abaoe an 18t kantved,\nal linennoù bras treset gant Chantal ha Yann-Baol An Noalleg e sell d’ur Geriadur a ’r Geginouriezh,\ndivrazadur ur Geriadur a ’r Gwin gant Guy Étienne, Alan E. Ar Berr, Yann-Baol An Noalleg,\ntaolioù arnod Guy Étienne evit dedalvout d’ar c’hramadeg hentennoù ’zo eus ar Brederouriezh,\nerbar an hevelep aozer da geñveriañ, e sigur ur sell war skridoù Husserl, Heidegger ha Descartes, barregezhioù an alamaneg, ar galleg hag ar brezhoneg e lavar ar preder.\nAl levr : 2006-4, 520 p., 15,5 x 22 cm, ISBN 978-2-901383-65-9\nDiouzh hentoù boas ar steudad lavar eo bet savet an niverenn 17. Etrezek pevar amkan e sko ar pemont teir notenn a ya d’he ober :\nChantal ha Yann-Baol An Noalleg a gendalc’h da zastum danvez evit ur Geriadur ar Geginouriezh.\nYann-Baol An Noalleg a laka dindan studi an termenoù a zle klokaat Geriadur ar Fizik — deuet eo al levr e gouloù en hañv 2006.\nGab Cherel a c’houlenn harp e geneiled en amboaz pengenniñ Geriadur an Hinouriezh.\nMartial Menard, sterniet ouzh un trevell geriaduriñ war hir dermen, a zeu da blediñ gant geriennoù eus al lavar skiantel.\nSpisaat gramadeg ar brezhoneg en ul lavar kempred.\nGuy Étienne, a striv da gas pelloc’h kentelioù Yezhadur SADED a genlabouras d’o skridaozañ.\nHervez goulenn skrivagnerion peurliesañ, pleustriñ war grefen eus ar yezh lennegel hag eus yezh ar pemdez.\nPrederiañ a-zivout al lavar hag ar yezhoù, ent dibarek evit a sell saviad ar brezhoneg hag an embregadennoù d’e ziorren.\nDa renkañ a-dal d’ar pevar amkan en ur ser eo pennad Yann Varc’h Thorel a-zivout skrivadur ar sinaeg, dasselladenn Gab Cherel war ur ger gresianek arveret en Aviel hag an droidigezh renet gant Laorañs Motrot hag Alan E. Ar Berr eus un destenn diwar zorn Immanuel Kant.\nAl levr : 2007-4 , 510 p., 15,5 x 22 cm, ISBN 978-2-901383-67-3\nEn aridennad 879 notenn embannet gant lavar abaoe pergont vloaz ez eus peadra da gavout danvez diskoulmoù d’un niver mat a gudennoù eus al lavar kempred. An notennoù-se, anezho eskemmoù anfurmek ha danevelloù labour, savet war an dachenn gant tud mennet da ren o buhez pemdeziek e brezhoneg, a voe renket betek henn diouzh an deiziadoù ma vezent skridaozet. E lavar 18 en o c’haver hervez un urzh lizherennel, kement-se war-benn aesaat o labour d’an arveriaded.\nUn eil abeg zo d’ar renkadur nevez-se. Soñjal a reomp ez eus a-benn bremañ gant ar yezhouriezh vrezhonek diazezoù solut a-walc’h evit ma ve boulc’het da vat an oberenn rakwelet abaoe bloavezhioù ez eo ar geriadur hollek. Un doare da brientiñ ar chanter eo, d’hon meno, reiñ ur furm lizherennel da lavar.\nE-touez an diskiblezhioù studiet e lavar 18 e teu ar Vevoniezh, ar Vezekniezh hag ar Vredoniezh e penn. Pleustret e vez ivez war grefen a C’hramadeg — emeur o prientiñ un adembann azgwelet ha klokaet eus kentelioù Yezhadur SADED. E dibenn al levr e kaver bepred Menegvaoù brezhonek, gallek, saoznek, alamanek.\nAl levr : 2016, 414 p., 15,5 x 22 cm, ISBN 978-2-901383-83-3\nGant embannidigezh al levr-mañ e sevenomp unan eus al labourioù a lakae Guy Etienne da bouezus kenañ, eizh vloaz war-lerc'h Lavar 18 deuet e gouloù e 2008.\nAr pep brasañ eus an notennoù zo gouestlet da respontoù Guy Etienne ha Yann-Baol An Noalleg d'ar goulennoù graet gant Martial Ménard evit sevel e c'heriadur Dictionnaire français-breton, embannet e 2012.\nA hent all e vo kavet heuliad labourioù Guy Etienne war e Geriadur ar Vezekniezh hag atersoù Yann-Baol An Noalleg da Guy Etienne evit pengenniñ Geriadur ar Gimiezh, deuet er-maez e 2008.\nUn dra nevez zo da venegiñ : donedigezh ur remziad yaouank war o stummadur, en o zouez diazezerion ar gelaouenn Nidiad, skrivet e brezhoneg kempred.\nDiouzh e du e kendalc'h Laorañs Motrot da sevel notennoù war zanvezioù o tennañ d'e vicher skolaer, evel da skouer ar rizhoù raz.\nYann Varc'h Thorel, skolaer eñ ivez hag embanner An Treizher, a c'houlenn resisadurioù a-zivout krefen yezh, dalc'hmat en amboaz eus an unvaniñ.\nAl levr : 2018-12, 624 p., 15,5 x 22 cm, ISBN 978-2-901383-85-7\nEn niverenn-mañ e kendalc'homp da embann an eskemmoù graet dre val elektronek e doug ar bloavezhioù 2010 ha 2011. An darn vrasañ eus an notennoù a c'hoarvez c'hoazh eus ar respontoù graet gant Guy Étienne ha Yann-baol An Noalleg da c'houlennoù Martial Ménard evit pengenniñ e Dictionnaire français-breton, deuet er-maez e 2012.\nA hent all e vo kavet ar c'henskriverezh etre Guy Étienne ha Yann-Baol An Noalleg a-zivout krefen o tennañ da savidigezh Geriadur ar Vezekniezh.\nEvit peurechuiñ Geriadur ar Geginouriezh e ra Yann-Baol An Noalleg atersoù ouzh Guy Étienne a-zivout hanc'herioù zo. Martial Ménard keginour a vicher, a zegas ivez e evezhiadennoù.\nGuy Étienne a skoazell koskor ar gelaouenn Nidiad da gas war-raok o stummadur.\nGuy Étienne ha Yann-Baol An Noalleg a respont da Laorañs Motrot diwar-benn kudennoù a bep seurt o tennañ d'e vicher a skolaer.\nRonan An Deroff a c'houlenn harp Yann-Baol An Noalleg ha Guy Étienne evit pluennadur e levrioù, en o zouez Ar Morgezeg, troet e brezhoneg gantañ diwar ar saozneg.


Embannet e vez bepred ar gelaouenn gant ar gevredigezh Skol an Emsav, bep eil miz.\nE-touez ar saverien e oa Jil Killivere, Olier ar Mogn, Mikael Baudu, Mikael Duval, Mark Kerrain. Tamm ha tamm e teuas tud all : Dominig Jolivet, Iwan Kadored, Mich Beyer, Paol ar Meur.\nGwenvael Jequel a oa bet o ren ar gevredigezh, etre 2010 ha 2020. Abaoe 2021 eo Gwenael Dage rener Skol an Emsav.\nSkipailh ar skridaozañ[kemmañ | kemmañ ar vammenn]\nPa veze roet arc'hant gant ar Stad (gant an "implijoù yaouank") e voe gallet paeañ kazetennerien d'ober al labour e-lec'h an emsaverien. Da gentañ e voe Solenn Georgeault, Milio Latimier goude-se ha Joan Bizien etre 2010 ha 2012. An eil post a oa bet dilamet dre ziouer a arc'hant. Abaoe 2013, ar post-labour a chom zo rannet etre an div gelaouenn a vez embannet gant Skol an Emsav, Bremañ ha #brezhoneg. Kenderc'hel a ra ar gelaouenn da vezañ maget gant kenskriverien a-youl vat. Abaoe an deroù e vez sammet ul lodenn vras eus labour aozañ ar gelaouenn gant izili a-youl vat eus Skol an Emsav, evel Olier ar Mogn.\nLena Louarn, renerez Skol an Emsav, etre 1989 ha 2010\nGwenvael Jéquel, rener Skol an Emsav, etre 2010 ha 2020\nSolenn Georgeault, kazetennerez, etre 1999 ha 2002\nMilio Latimier, kazetenner abaoe 2002\nJoan Bizien, kazetennerez, etre 2010 ha 2012\nAdtapet diwar « https://br.wikipedia.org/w/index.php?title=Bremañ&oldid=1951251 »\nKemmoù diwezhañ degaset d'ar bajenn-mañ d'an 15 C'hwe 2022, da 07:48.


Pajenn:Instructioneu santel ar er gurionnéeu principal ag er religion, 1790.djvu/135 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/135\nCredet enta é-ma æssoh aboeissein eit commandein.\nChetui en orgueil ha lod ag er péhedeu e za a nehou. Dougeamb ne guemérehai gourièn én hur halon ha ne ouniehai ar hur speret ; rac Doué e resist doh er-ré orgueillus, hac e ra græce d’er-ré humbl : rac ni e gouéhehai idan bili Lucifer roué er ré glorius, ha ni e zouguehai partout, revè S. Gregoër, er merche a hur dannation. Er remæd doh en orgueil e zou en humilité ; vertu hemb péhani ne yehèmb jamæs d’en Nean, é-mé Jesus-Chrouist. (Mar fal deoh goud é petra é consist er gùir humilité, leinet er Chapistreu IV, V ha VI, Parti III ag er Vuhé devod).\nAg en Avarice.\nEn Avarice e zou ur garanté desordr doh er madeu tamporel. Me lar ur garanté desordr doh er madeu, ha non pas er jouissance a vadeu bras : rac eèllein e rér bout pihuiq, hemb boud avaricius, just èl ma heèllér bout peur, ha boud avaricius. Me lar hoah ur garanté desordr, rac n’en dai guet avarice-è carein er madeu é quemènt m’en dint necessær, pé aveit gobér un implé mad a nebai.\nEn avarice, é-mé S. Paul, e zou er vamèn ag en ol drougueu ; hac hanàuein e rér un avar doh unan ag er pemb-merche-men : 1.° A pe hum abandonnér d’er brassan joé, durand ma possedér danné, ha d’er brassan\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/135&oldid=128665 »


Istor Breiz, 1893/Rann 07 - Wikimammenn\nIstor Breiz, 1893/Rann 07\nJ.-A. Lefournier, 1893 (p. 123-135)\n◄ Azenor (seizvet kanvet). Ar roue sant Judikael (seizvet kanvet). Ar Saozon e Keraez ; histor sant Melar (eizvet kanvet). ►\nEur brenin a ger Illy en doe eur verc’h da zimizi ;\nGant leiz e oa bet goulennet, da Juthaël hi zo bet roët.\nPa guitaaz ar roue Judual ar Vreiz evit mont da glask he bried, roet en doa ar c’hallout d’he vab Hoel, pe Juthael, heman en doa an eur-vad da zigemer he vam, santez Azenor, hag he vreur, sant Beuzek. Juthael en doa klevet komz euz Pritella, merc’h euz eur c’hondt hanvet Millik, a joume er ger a Illy. Eun devez ma oe eet tud Pritella er maner Kervran, ha ma oa choumet ar plac’h iaouank er ger gant he magerez hag eur vatez, e teuaz ar roue a Vreiz da c’houll digemer evit eun nosvez, rag eme-hen, kollet en doa he hent e Koat-les-Tremeur, Ar brinses Pritella a zigemeraz he roue gant kement a zoujans hag a furnez, ma gredaz Juthael na helje kavout guelloc’h pried eviti.\nEpad an noz, en devoa var ben Pritella eun huvre, a c’hoanteaz e vije disklæriet dezan, Evel-ze a reaz gervel ar barz Thaliessin, mab Onys, deuet gant sant Veltaz euz an enez a Vreiz, hag a choume en enez Rhuis. Ar barz koz, o veza klevet goulen ar roue, a choumas eun neubeut sioul ; ha pa gomzaz, a lavaraz e vije mab hena Pritella guelloc’h c’hoaz ha brassoc’h evit he dad, ha na vije ar mab-ze ker braz nemet evit rouantelez an ee. Ar roue, o veza klevet kement-ze, a oa laouen. Gret oe an eured, hag an daou bried a veve e doujans Doue. Ho mab hena oa hanvet ganto Jikel pe Judikael, ha roet oa dezan da baeron ha da vestr er skianchou sant Gouesnou, den gouiek euz an enez a Vreiz.\nJuthael, leun a hardizegez, ha Breton a galoun, a gemeraz en dro an oll vro kemeret gant ar C’hallaouet, o doa moustret ar Vreiz epad ar brezeliou etre Komor hag he vreudeur. Digemer e reaz an daou diveza euz ar rouaned breton euz an enez a Vreiz, kasset kuit euz ho rouantelez gant ar Saozon. Eduin ha Kadvalon a oa ho hano. Iaouank flam a oant pa zeuzont en Armorik, ha Juthael a reaz ho diski gant he vugale e unan. Pa oant deuet en oad, ar roue a Vreiz a roaz dezo soudardet gant pere a c’hounezont var ar Saozon. Peb hini euz an daou roue iaouank-ze a gemeraz neuze he rouantelez, mæs Eduin, elec’h choum mignoun gant ha gonsort, a reaz ar brezel da Kadvalon hag he gassaz kuit euz he rouantelez. Kadvalon a zeuaz en dro er vro-man, ar Vreiz-Armorik, el lec’h en doa tremenet ar c’henta amzer euz he iaouankiz, ha leun a estlam evit ar vertuziou a bratikee neuze ar brinset breton, na gemeraz mui sourci nemet euz traou an ee. Mont a reaz da Rom, e pelec’h a varvaz evel eur zant.\nUnan euz ar brinset, koulskoude, a brije muioc’h madou an douar eget ar baradoz. Rak pa varvaz Juthael, er bloaz 612, Salaün, unan euz ar iaouanka euz he vugale, a lammaz ar rouantelez digant he vreur Jikel. Heman, kentoc’h evit kaout trouz gant he vreur, en em dennaz er gouent Sant-Meen, e Gael ; eno a veve evel eur manac’h, hag an dud a lavare hen doa n’em rentet manac’h evit he vuhez. Mæz da varo Salaün, e 632, e kuitaaz kouent Gael, hag e kemeraz da bried eur brinses penherez, hanvet Morona, merc’h ar c’hondt a Dolent (ker a oe savet, e lavarer, e kichen an Abervrac’h, euz an tu deou).\nPa bignaz ar roue Judikael var an tron a Vreiz, eul levenez vraz oa er vro, rag peb hini a c’hortoze burzudou euz eur roue a veve gant kement a zantelez : na ree peb tra nemet evit gloar Doue. Eur veich, epad an noz diaraok gcuel Pask, ar roue oa direnket en he bedennou gant eun trouz braz a girri o tremen dre eur pount euz a ger. Ar roue, nec’het o klevet kement a drouz en eun nosvez ker santel, a choulennaz petra oa an dra-ze. Lavaret oa dezan oa an noz-ze ar mare da bea ar guiriou. Na gemerin ket, eme ar roue, arc’hant digasset din e nosvez eur gouel bers evel ar zul Fask. Guelloc’h e din na ve morse paet ar guiriou-ze. Evel-ze e torraz ar c’hiz fall.\nJudikael, pe Jikel, oa mad e kenver an oll, truezuz oa dreist oll e kenver ar beorien. Eun devez ma oa o tont e meaz euz he balez Kergenkis, e Trekouet, en Domnonea, evit mont da iliz Sant-Iann, en tu all d’ar steir, e velaz kalz kirri o treuzi an dour. Eur paourkez var lez ar steir a bede ar charretourien d’he gemer er char evit tremen ar steir ; den n’he selaoue ; pellaat a reent abalamour d’he lorentez. Pa dostaaz ar roue, ar paour-kez a ree he beden da beb denchentil euz he heul. Darn anezo a ree goab anezan, darn all a bellae gant despet. Ar roue, o velout an dra-ze, a gemeraz an den lor a dreon var he varc’h, hag e tremenaz an dour evel-ze. Pa ziztroaz evit lakaat ar paourkez den da zisken, oa souezet braz oc’h he velout evel eun den euz ar re vraoa, hag a lavaraz dezan : Judikael, te zo eüruz, rag ne t’euz disprizet ac’hanon. Me zo Jesus-Krist da Aotrou, e t’euz kemeret dindan skeud eur paourkez lor, ne vezi ket disprizet ganin-me en ee. Goude ar c’homzou-ze, hor Zalver a bignaz en ee gant kalz a sklerder. O velout kement-ze ar roue a joumaz souezet, he galoun leun a garantez divin.\nAr roue-man a ziskuezaz er brezel ne ket spountik eur c’hristen mad, atao oa ar c’henta dindan an taoliou. Evel-ze e c’hounezaz var ar Francisien, pe Gallaouet. Ar roue a Frans pe Bro-C’hall, a gassaz d’he gaout sant Alar da c’houlen ar peoc’h etre ar Frans hag ar Vreiz. Sant Alar a blijaz kement da sant Jikel, ma garent dreist-oll beza an eil gant egile, ha ma reaz sant Alar da sant Jikel mont gantan da Bariz, evit en em unani gant ar roue a Frans. Eno e kavaz ive sant Dudon, hag a reaz anaoudegez gantan dre voyen sant Alar. Komzou an dud santel-man hag he c’hoant he unan, a reaz da Judikael sonjal n’em renta adarre en he c’houent. Evit an dra-ze, e kinnigaz d’he vreur, sant Jos, ar rouantelez, evel goard d’he vab Alan. Sant Jos ne gare ket guelloc’h ar bed eget na ree he vreur sant Jikel. Spountet dre eur garg ken huel, goulen a reaz digant he vreur eiz-te araok lavarout he c’her diveza ; hag en deiz-ze memez, e kuitaaz ar palez evit mont er broiou pell d’en em renta manac’h. Sant Jikel a ginnigaz ar memez karg da sant Vinnok, he vreur. Heman a reaz evel sant Jos, kuitaat he vro evit en em renta manac’h. Sant Jikel o kaout skuer kaer he vreudeur mad da heulia, en em hastaz da lakaat he vreur kaer Rivoalen, evit goard d’he vab Alan, hag a gemeraz an habit manac’h er gouent Gael, er bloaz 642, e pelec’h a varvaz en eur peoc’h braz goude eun neubeut a vloaveziou, var dro 660. Na hell ket eun den niveri an dud oa deut d’he interramant, na lavarout an daelou oa skuillet var he vez, dreist-oll gant an dud paour.\nC’hui vel, ma zud vad, e deuz ar Vreiz er baraduz kals euz he bugale da bidi eviti. Pedomp anezo da c’houlen digant an Aotrou Doue ma vo atao da viana kristenien vad e Breiz, pa neuz mui a zent en hon touez.\nAdtapet diwar « https://br.wikisource.org/w/index.php?title=Istor_Breiz,_1893/Rann_07&oldid=168620 »\nKemm diwezhañ d'an 10 C'hwe 2021 da 19:34\nKemmoù diwezhañ degaset d'ar bajenn-mañ d'an 10 C'hwe 2021, da 19:34.


Poltred Nikolay Karamzin gant Aleksey Venezianov.\nNikolay Mic'hailovitch Karamzin (Николай Михайлович Карамзин e rusianeg), ganet d’an 12 a viz Kerzu 1766 e proviñs Simbirsk ha marvet d’an 3 a viz Mezheven 1826 e Sant-Petersbourg, a oa ur skrivagner, barzh, troer hag istorour eus Rusia. E oberenn anavezetañ eo "Istor ar Stad Rusian", e daouzek levrenn.\nOfiser en arme an tsar e oa e dad ha Tatared eus Krimea e oa e hendadoù. Kaset e voe Nikolay d’ober e studi da Voskov, gant ur c’helenner alamanek eus Suis. Goude ez eas da Sant-Petersbourg. Eno en em lakaas da dreiñ e rusianeg oberennoù gant skrivagnerien estren. Goude distreiñ da Simbirsk ez eas da Voskov en-dro.\nGoude ober e goñje e Sant-Petersbourg en em lakaas da veajiñ dre Europa, e 1789-1790. Tremen a reas dre Alamagn, Bro-C'hall, Suis ha Bro-Saoz. Pa zistroas da Rusia e skrivas e "Lizheroù ur Beajour Rusian", embannet en ur gazetenn da gentañ hag e stumm ul levr goude. El levr-se e konte en doa graet anaoudegezh gant Immanuel Kant e Königsberg hag en doa gwelet an Dispac'h Gall e Pariz. Plijout a reas e oberenn d’an dud hag un tamm mat a vrud a c’hounezas. D’ar mare-se ivez e troe skridoù diwar ar galleg, ur yezh hag en doa desket ez-yaouank hag a oa ledet a-walc’h e-touez noblañsoù Rusia en amzer-hont. E-pad ar bloavezhioù 1790 e embannas oberennoù all ivez, troidigezhioù pe skridoù savet gantañ evel "Aglaia", ma oa, e-touez traoù all, ur gontadenn diwar-benn an haroz Ilya Muromets.\nAnvet e voe Nikolay Karamzin da istorour ofisiel Impalaeriezh Rusia gant an tsar Aleksandr Iañ, d’an 31 a viz Here 1803. E 1816 e voe embannet an eizh levrenn gentañ eus e labour. Dindan ur miz e voe gwerzhet an tri mil skouerenn. Goude e voe embannet teir levrenn all hag an daouzekvet levrenn ne zeuas er-maez nemet goude e varv, e 1826. En oberenn veur-se e konte istor Rusia abaoe an deroù betek penn-kentañ ar XVIIvet kantved.\nDispredet eo an “Istor ar Stad Rusian”-se bremañ, met kendelc’her a reer da lenn meur a hini all eus oberennoù Karamzin hiziv. Ouzhpenn e skridoù komz-plaen ha barzhoniezh, e savas troidigezhioù diwar meur a yezh. Unan eus e droidigezhioù anavezetañ eo Shakuntala, tennet eus al lennegezh sañskritek klasel ha savet gant Kālidāsa.\nBolz en enor da Garamzin e kêr Oulyanovsk (Simbirsk)\nEvel ezel eus akademiezh Sant-Petersbourg, adalek 1818, Karamzin a reas kalz evit degas kemmoù d’ar rusianeg ha pellaat diouzh ar slavoneg kozh. Gantañ e teuas nevezc’herioù war-wel, gerioù hag a zo tremenet er yezh pemdeziek abaoe. Gantañ ivez e voe ledet an implij eus al lizherenn "ë" hag a oad krog da implijout e rusianeg e dibenn an XVIIIvet kantved evit ar soniad [jo].\nDiv wech e voe dimezet Nikolay Karamzin : ar wech kentañ gant Protasova Elizaveta Ivanovna (marvet e 1802) hag an eil gwech gant Kolivanova Katerina Andreevna (1780-1851). Ur verc’h en doe gant e wreg kentañ ha pemp bugel gant e eil gwreg.\nGwall boaniet e voe Karamzin gant marv an tsar Aleksandr Iañ e 1825. Darempred o doa bet e-pad ouzhpenn 20 vloaz hag e-pad pell e oa bet Karamzin o lojañ e palez an tsar. Mervel a reas Nikolay Karamzin d’an 3 a viz Mezheven 1826, gant un danijenn skevent en doa paket un nebeud mizioù a-raok e Sant-Petersbourg. Beziet e voe e Sant-Petersbourg, e Manati Aleksandr Nevskiy.\nAdtapet diwar « https://br.wikipedia.org/w/index.php?title=Nikolay_Karamzin&oldid=1933854 »


Cheyeneg - Wikipedia\nRannved : Montana, Oklahoma\nKomzet gant : ~ 1.700\nFamilh-yezh : Yezhoù aljek\nKod SIL chy\nUr yezh aljek eus isskourr yezhoù algonkek ar c'hompezennoù eo ar cheyeneg (Tsêhesenêstsestôtse), komzet gant tro-dro da 1.721 dud diwar 5.000 den en holl e Mirva Cheyened an Norzh e gevred Montana ha gant an Arapahoed e kornôg Oklahoma er Stadoù-Unanet (1990).\nE Montana e vez implijet gant an holl dud deuet d'o oad met saozneg a gomz kentoc'h ar re yaouankañ, met kelennet e vez d'ar re yaouank e-pad an hañv eno a-benn klask reiñ lusk d'ar yezh. En Oklahoma, avat, ne vez komzet ken nemet gant ar re goshañ.\nN'eo ket liesek-tre fonologiezh Cheyeneg. Tra ma'z eus teir vogalenn hepken e c'heller o tistagañ a dri doare : gant ur vouezh uhel, gant ur vouezh izel pe en un doare divouezh.\netre staon ha teod\ngoueled ar genoù\nAdtapet diwar « https://br.wikipedia.org/w/index.php?title=Cheyeneg&oldid=1881498 »\nKemmoù diwezhañ degaset d'ar bajenn-mañ d'an 17 Gou 2020, da 20:57.


Pajenn:Perrot - Bue ar Zent.djvu/147 - Wikimammenn\nPajenn:Perrot - Bue ar Zent.djvu/147\nAn den, dre natur, a zo grêt evit gwelet Doue en e skeud, ha nan en e sked, evit gwelet Doue, evel ma wel eur c’hrouadur e grouer, ha nan evel ma wel eur bugel e dad.\nDoue, abalamour ma kare an den, a zo bel falvezet gantan ober kaeroc’h d’ezan kalz evit ne oa dleet ; c’hoantaet an eus en em ziskouez d’ezan, tâl ouz tâl, evel m’eman en gloar ar baradoz.\nAn den, anezan e-unan, n’helle ket anaout kement-se, hag abalamour da ze, dreist-oll, oa red da Zoue e-unan kelenn anezan. Setu perak Doue an eus komzet da veur a hini, hag en meur a zoare, ha breman e komz dre c’henou kement hini a aze, an eil goude egile, war Gador sant Per.\nDarn a lavaro : « Doktored a oa war an douar ; gant ar re-ze e c’helled en em denn, heb ezom eus Kador sant Per. »\nDa gentan, an Doktored-ze ne ouient netra diwar-benn an eürusted dreist-natur a bourchas Doue d’ar re hen klask. Penôs o dije desket d’ar re-all ar pez ne ouient ket o unan ?\nD’an eil, an Doktored-ze ne vijent ket en pennad da rannan o gouiziegez gant ar re-all. An dud entre hag ar beorien, ouz ar re-ze ne rent van ebet. Anaout a rêr ger Horas : « Kâz am eus ouz an dud dizesk ha dister ; » ha hini Volter : « D’ar bobl, evel d’an ejen, eun tol skourje hag eur c’hazeilhad foen a zo trawalc’h. »\nHa goude m’o dije bet c’hoant da gelenn ar bobl, ne vijent ket bet evit dont a benn eus o zôl, rak n’en em glevent ket etreze, eme J.-J. Rousseau, nemet evit en em dabutal, ha ne oa ket daou aneze o lavaret memes tra.\nHa goude m’o dije bet c’hoant, ha goude ma vijent bet goest da gelenn ar bobl, o galloud hag o c’hoant a vije bet didalve, dre ma n’eus ket ar bobl nag amzer, na spered awalc’h evit heuilh o c’helennadurez.\nAbalamour da ze, arôk ma tiazezas Jezuz-Krist Kador sant Per war an douar, ar baganed ne ouient ket petra da gredi, na petra d’ober evit mont d’ar baradoz. Lorc’h a dennent eus o gouiziegez ; lavaret a rent e oant holl ouiziek, hag e keit-ze, e oant ken reuzeudik ma ne ouient ket anaout Doue zoken ! Pep tra a oa Doue evite, nemet Doue e-unan ; kemer a rent ar vad evit an droug, hag an droug evit ar vad.\nKador sant Per, eman ar miraklou hag ar profesiou oc’h ober postou dindani. Ar miraklou hag ar profesiou a zo testeniou skler da welet, hag êz da anaout d’an holl. An neb a c’hall en em harpan warne n’hell ket bezan ar gaou gantan, ha setu perak, eus an eil kantved d’egile, Kador sant Per eo Kador ar wirione. O ’n em vodan en-dro d’ezi, ar boblou a anavezas Doue :\npetra oa da gredi anezan,\npetra oa d’ober evitan,\npetra oa da c’hortoz digantan.\nO ’n em vodan endro da Gador sant Per, ar boblou troet, dre o zechou, muioc’h war an droug evit war ar vad, a gavas nerz da vale, dienkrez ha difazi, war hent striz ar vue.\nN’eo ket souez eta en em vodfed gant dudi endro d’ar Gador vinniget-ze, hag e karfed anezi, pe hi a zo diazezet en Jeruzalem, pe hi a zo diazezet en Antioch, pe hi a zo diazezet en Rom. Anezi e koue ar sklerijen hag an nerz an eus ezom an den da astenn e re e-unan, ma c’hallo en em gaout en gloar ar baradoz.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/147&oldid=140389 »


Buhez ar Zent. pages 753, 754, 755. Encyclopédie Marikavel.\npages 753, 754, 755\nGaudeamus omnes in Domino, a lavar d'imp hirie Hon Mamm zantel an Iliz. En em laouennaomp holl en Otrou, ma bugale ger, emezi; savet ho taoulagad warzu an nenv, gwelet ar bobl a zent ha n'hall den niveri, a bep bro, a bep gouenn hag a beb yez, en o zav en harz an trôn ha dirak an Oan, saeou gwenn-kann endro d'eze, al lili hag ar roz etre o daouarn.\nKlevet aneze o kanan da Zoue, en eur deurel o c'hurunennou dirak e drôn : « D'ec'h-c'houi, Otrou,, eo ar gloar, an enor hag ar galloud, rak c'houi ho peus krouet pep tra, ha n'eus netra nemet dre ho polonte. »\n« An Oan-Doue a zo bet lazet evit dasprenan an dud gant e wad; Hennez eo a dle kaout galloud, furnez, nerz, enor, gloar ha bennoz. »\nHag an diskanerien o tiskanan : « D'an Hini a zo azezet war an trôn, ha d'an Oan, bennoz hag enor, ha gloar ha galloud eus an eil kantved d'egile da virviken. »\nEvit en em gaout el lec'h m'emaent, ar zent-se o deus bet eur mor a enkrez da dreuzi, ha gwennet o deus o zaeou en gwad an Oan.\nAbalamour da ze emaent dirak trôn an Otrou Doue hag e servijont anezan noz-de en e Dempl, hag an Hini a zo azezet war an trôn a chomo en o c'hreiz.\nN'o devo mui na naon na sec'hed; nag an heol, na tommder ebet ne gouezo warneze; rak an Oan a zo en kreiz an trôn a reno aneze, hag o c'haso da feunteuniou an doureier a vue, ha Doue a zec'ho an holl daerou eus o daoulagad.\n- E-touez ar zent-se eman ar Batriarched, a oa ken krenv o fe er Zalver da zont; ar Brofeted, a embannas rouantelez au drugare; an Ebestel, ha n'halle netra miret oute da brezek dre ar bed anaoudegez ha karante Jezuz-Krist; ar verzerien, hag a skuilhas o gwad kentoc'h evit nac'h o fe; êle an douar, a viras dinam lili arc'hantet o gwerc'hded; an dud desket, a zo bet, dre o deskadurez, sklerijen ar bed; an dud vat, a zo bet, dre o vertuziou. holen an douar.\n- E-touez ar zent-se eman ar re a zo bet paour a spered; ar re a zo bet habask; ar re o deus gouelet; ar re o deus bet naon ha sec'hed eus ar wirione; ar re a zo bet trugarezus; ar re a zo bet glan a galon; ar re a gare ar peuc'h; ar re a zo bet heskinet evit ar wirione.\n- Etouez ar zent-se eman tud hon bro, tud ha n'o deus grêt trouz ebet o tremen war hent ar vue, tud hag hon deus bevet gante, tud hag hon deus karet kalz, hag o deus karet ac'hanomp muioc'h c'hoaz; tud hag o deus desket d'imp anaout ha karet an Otrou Doue...\n- Hirie eman o gouel; kasomp d'eze hon meuleudiou mesket gant hon fedennou. El lec'h m'int en em gavet, ni ive a c'hall en em gaout : n'hon deus nemet heuilh o roudou hag ober ar pez o deus grêt. Siou fall o devoa eveldomp; marteze zoken oa gwasoc'h o re evit hon re; mes deut int a benn aneze; kizellet o deus o eneou gant kizel ar boan, epad pell amzer, ha deut int da vezan mignoned an Otrou Doue.\nAr pez o deus grêt, red eo d'imp hen ober ive; peotramant e vefe gwell d'imp ne vijemp ket bet ganet biskoaz; an ifern a zo ken euzuz, ar baradoz a zo ken lirzin !\nSant Augustin hag e vamm, santez Monika, a oa eun abarde e-tal ar mor, en kêrig Osti, hag en keit ma oant o sellet ouz bravente ar vro, e oent savet a spered hag a galon betek an nenv. Mes ne bignjont ket pep-hini d'e dro; pignal a rejont an eil krog a-vriad en egile, o rei da anaout an eil d'egile an dudi a garge o c'halonou. An daoulagad o paran war daoulagad Doue, ar galon o 'n em harpan war galon Doue, hag an daouarn krog en daouarn ar re a garomp; an dra-ze, o padout da virviken, eo ar baradoz.\nHa c'hoaz, nan, n'eo ket an dra-ze eo ar baradoz, rak sant Pôl a lavar : « Lagad an den n'eus ket gwelet, nag e galon n'eus ket tanvaet ar pez a zo ôzet gant Doue d'ar re a zo karet gantan. »


Kaozeal:Amerikaneg — Wikipedia\nDa vezañ kendeuzet gant Saozneg SUA moarvat.--Trec'hlid mitonet (kaozeal) 13 Mae 2015 da 11:34 (UTC)\nAbeg ebet. Bianchi-Bihan (kaozeal) 13 Mae 2015 da 12:44 (UTC)\nBrav eo lakaat da zave ur skingomz hag a ra gant " Izrael, ar Chin" : gerioù a vo lakaet er wikipedia brezhoneg ivez? Bianchi-Bihan (kaozeal) 15 Mae 2015 da 16:13 (UTC)\n2 «N'eo ket implijet stank abaoe.»\n3 Ur skouer iskis\n4 Skarzhañ an traoù, emezañ\n7 Dizonestiz spered\n8 IP kuzh\n10 Tabut droch\n12 Amerikaneg e Sened SUA\n14 Ur fentigell...\nDanevelloù Carver hag ar re all ne oant ket troet diwar ar saozneg ! https://br.wikipedia.org/w/index.php?title=Amerikaneg&type=revision&diff=1644879&oldid=1644873 Bianchi-Bihan (kaozeal) 15 Mae 2015 da 19:05 (UTC)\nPegoulz e paouezi skrivañ traoù hep gwiriañ? Gwiriet em eus an traoù a-raok degas ar cheñchamantoù-se.--Trec'hlid mitonet (kaozeal) 15 Mae 2015 da 19:09 (UTC)\nE paouezi da skrivañ, e brezhoneg.\nNe oant troet diwar yezh ebet? Bianchi-Bihan (kaozeal) 15 Mae 2015 da 19:17 (UTC)\nKlasket ez poa touelliñ lennerien WP c'hoazh ur wech, en ur glask lakaat anezhe da lonkañ traoù na gaver ket er skridoù orin.--Trec'hlid mitonet (kaozeal) 15 Mae 2015 da 19:23 (UTC)\nA! Ar skridoù orin! lennet ganit en amerikaneg ... pe e saozneg? Bianchi-Bihan (kaozeal) 16 Mae 2015 da 07:01 (UTC)\n«N'eo ket implijet stank abaoe.»[kemmañ ar vammenn]\n«N'eo ket implijet stank abaoe » Ar ger amerikaneg a seblant bezañ implijet stankoc'h, evelato, eget an droienn "saozneg SUA" na gaver neblec'h war ar rouedad, ha ne'm eus ket soñj bezañ e lennet gwech ebet ivez.--Trec'hlid mitonet (kaozeal) 15 Mae 2015 da 19:07 (UTC)\nEn droienn "saozneg SUA" emañ ar ger saozneg da gentañ penn, anv ar yezh. Skrivagnerien SUA a skriv hag a gomz saozneg, n'eus nemet goulenn digant an droerien. Pa vezent o treiñ saozneg Matheson pe Fredric Brown e brezhoneg ne soñje ket an droerien e savfe c'hoant e korf ur pab ar brezhoneg, ugent vloaz goude, da vont da embann e oa ur yezh nevez, an amerikaneg. Bianchi-Bihan (kaozeal) 15 Mae 2015 da 19:15 (UTC)\nUr skouer iskis[kemmañ ar vammenn]\nhttp://pmbdiwan.eilderezdiwan.org/opac_css/index.php?lvl=more_results&mode=keyword&user_query=amerikaneg Petra zo da gompren? implijet e vez evel ger alc'hwez ? me a implij abrakadabra ivez evel-se. Bianchi-Bihan (kaozeal) 16 Mae 2015 da 09:07 (UTC)\nPa zigorer an disoc'h e lenner :\nTitl : Contes Méli-Mélo: Brest et ses villes jumelles\nEmbanner : Bibliothèque municipale de Brest, 2006\nNiver a bajennoù : 115 p\nNotenn hollek : Raklavar gant François Cuillandre, maer Brest\nYezh : Amerikaneg (ame)\nSklaeroc'h n'eus ket. 90.32.244.117 16 Mae 2015 da 10:56 (UTC)\nSklaer 'vel lagad an naer: al levr Contes Méli-Mélo: Brest et ses villes jumelles a zo en ur yezh anvet amerikaneg. Bianchi-Bihan (kaozeal) 16 Mae 2015 da 11:04 (UTC)\nMa ne fell ket deoc'h kompren eo bet troet lod kontadennoù diwar an amerikaneg da geñver un eskemm, evel m'eo displeget el lec'hienn, mezeg ebet ne c'hall ober war ho tro. 90.32.244.117 16 Mae 2015 da 20:13 (UTC)\nUn ali displeget ken brav n'en deus talvoudegezh ebet. Bianchi-Bihan (kaozeal) 17 Mae 2015 da 07:13 (UTC)\nSkarzhañ an traoù, emezañ[kemmañ ar vammenn]\nhttps://br.wikipedia.org/w/index.php?title=Amerikaneg&type=revision&diff=1644987&oldid=1644984 : anat eo piv zo o klask kuzhat ez eus gerioù all e-kichen "amerikaneg". Pa sonjañ : lakaet eo ez keriadur-te? Bianchi-Bihan (kaozeal) 16 Mae 2015 da 12:05 (UTC)\nFaos[kemmañ ar vammenn]\nHervez an Trec'hlider: An amerikaneg eo ar saozneg evel ma vez komzet ha skrivet e Stadoù-Unanet Amerika. Faos.\nSaozneg a vez komzet e kevandir Amerika abaoe ar XVIvet kantved, e douaroù a deuy da vout SUA evit darn anezho (darn anezho hepken, rak Kanada zo en Amerika ivez); n'eo ket kemmet an traoù, saozneg a vez komzet hiriv c'hoazh, neuze n'eo ket ar saozneg, met UN anv roet d'ar saozneg-se; traoù zo o devez meur a anv : ar beure hag ar mintin, an evned hag al laboused, hag un toullad re all;\nAmerikaneg zo ur ger krouet e kreiz an XXvet kanved ; diezhomm eo d'ar re a ra gant ar ger saozneg, diziouerus da dud zo, evel alies, n'eus ket peadra da sodiñ gant se evel-just;\ndaou c'her zo eta : da bep hini hervez e ezhommoù, met n'eus ket da rediañ an dud d'ober gant ur ger, hervez doare ar fanatiked, pa c'hall an dud dibab, evel etre atav ha bepred, lakomp;\nfaos eo eta ar frazenn An amerikaneg eo ar saozneg evel ma vez komzet ha skrivet e Stadoù-Unanet Amerika.\namerikaneg a c'hall kaout meur a ster ivez, hervez e implijerien : n'eo ket d'an Trec'hlider da zibab n'en do nemet unan;\namerikaneg eo ivez (da larout eo: ur ster all ouzhpenn) ne vern pe yezh all komzet en Amerika, ha n'eo ket ar saozneg hepken : amerikaneg ivez eo spagnoleg ha portugaleg ha galleg Amerika, hag a-raok ar re-se, kement yezh amerindian zo.\nur ster all c'hoazh, pe un arster mar karer, a welan-me er frazenn : Perak deskiñ amerikaneg ? Warc'hoazh e vo komzet brezhoneg gant ar bed a-bezh! Amañ, a gav din, eo brizhsaozneg ar ster. Disprizus ouzh an Amerikaned, pe Stadunaniz pe Kanadianed e vent. Betek-hen em eus soñjet ne dalveze ket ar boan pouezañ war se, met evel-se e klevan implij ar ger ar peurliesañ. Ouzhpenn-se, met n'em eus ket pouezet war-se ivez, ne vez implijet nemet ar ger saozneg gant ar Stadunaniz brezhonegerien a anavezan : disprizus e kavont ar ger amerikaneg en hon yezh, rak, emezo, ne gomzont ket "american", met "english".\nSetu perak e kinnigan skrivañ ar wirionezenn-mañ : An amerikaneg zo un anv all roet da saozneg Stadoù-Unanet Amerika. Bianchi-Bihan (kaozeal) 16 Mae 2015 da 14:16 (UTC) Bianchi-Bihan (kaozeal) 16 Mae 2015 da 14:16 (UTC)\nTrawalc'h eo lenn frazenn gentañ ar bajenn-mañ evit gwelet n'eo nemet avel ar pezh a gontez. Kinniget em boa eta adal an deroù kendeuziñ gant saozneg SUA, hag eno e vefe bet gallet ober anv eus kemet anv pe troienn evit danvez ar pennad, evel ma vez graet en un hollouezidur. Nac'het ganit kenkent. Ha prest out da gendelc'her evel-se ha da sevel pennadoù evel "hellazeg" versus "gresianeg"; ha petra 'viro a ober ur pennad "tregerieg" versus "brezhoneg Treger", ha kement 'zo?--Trec'hlid mitonet (kaozeal) 16 Mae 2015 da 15:14 (UTC)\nHa prest out da gendelc'her evel-se ha da sevel pennadoù evel "hellazeg" versus "gresianeg"; ha petra 'viro a ober ur pennad "tregerieg" versus "brezhoneg Treger", ha kement 'zo? Kentañ priz an Ijin hag ar Faltazi diroll, d'an Trec'hlider, gant gourc'hemennoù ar goarerien votoù. Pa ne vez arguzenn ebet n'eo ret berlobiañ ha kontañ gevier. Gant piv e oa bet boulc'het ha bouetet ar pennad "brezhoneg Treger"? Bianchi-Bihan (kaozeal) 16 Mae 2015 da 15:32 (UTC)\nAnglo-américain[kemmañ ar vammenn]\nLe Robert : « L'américain, le parler anglo-américain » ; cf. Larousse ivez. Heñvel eo ster amerikaneg, evel-just. Berniañ arguzennoù toull evit tagañ un implijer eo ar pezh emaoc'h oc'h ober, netra ken, en enep da reolennoù Wikipedia. 90.32.244.117 16 Mae 2015 da 20:25 (UTC)\n« L'américain, le parler anglo-américain » : Daou anv : a) américain, amerikaneg; b) le parler anglo-américain, saozneg SUA.\nPerak klask ar wirionez er geriadurioù gallek 'ta? N'eo ket mat a-walc'h ar geriadurioù saoznek? Bianchi-Bihan (kaozeal) 17 Mae 2015 da 07:20 (UTC)\nAli un den a bouez: Pour les bretonnants de naissance, le mot Breizh, accolé au mot touch, du verbe touchañ, conduire les bestiaux, était énigmatique, mais au diable les hésitations : une fois compris que le mot Bretagne, sous la forme Breizh, uni à un vocable anglo-américain, se change en label commercialisable, tout devient clair. Bianchi-Bihan (kaozeal) 17 Mae 2015 da 08:31 (UTC)\nDizonestiz spered[kemmañ ar vammenn]\nRal a wech em eus bet gwelet kement a zizonestiz spered hag a spered enepwikipedia war un dro. Ur fed gant daveoù lakaet ganin a zo bet skarzhet 6, 7, 8 gwech marteze (perak e tisplij kement?), hep an disterañ displegadur. Distroet e vez ar frazennoù evit lavaret koulz lavaret ar c'hontrol: ur skouer a zeu da vezañ evel dre vurzhud "ar skouer nemeti" (ha selaouet eo bet an holl abadennoù radio brezhonek gant Bianchi-Bihan a-raok lakaat ar pezh a zo bet skrivet gantañ?). Kemer a ra ar bajenn-se evit e bajenn bersonel, liv ur blog warnañ, ha n'eus nemet e soñjoù personel (dispaket e-barzh), a-gement o deus gwir da gaout o flas war a seblant.--Trec'hlid mitonet (kaozeal) 17 Mae 2015 da 17:23 (UTC)\nAli personel. Ret eo degas arguzennoù. Bianchi-Bihan (kaozeal) 17 Mae 2015 da 17:26 (UTC)\nBetek pelec'h ez i war hent an divezhoni??? Trawalc'h eo gwelet an doare a c'hourlakaez hag an doare all evit gwelet e skarzhez ur bern traoù (fedoù ha daveennoù), hag ec'h ouzhpennez un tamm dre holl "soñjoù personel" dihollouezhiadurel evel «Anat eo ez eo un doare gwelloc'h da vrudañ ar ger eget en ul levr.»--Trec'hlid mitonet (kaozeal) 17 Mae 2015 da 17:35 (UTC)\nGwir eo, evel-just, met evit ober plijadur dit on prest da dennañ.\nAn amerikaneg eo ar saozneg evel ma vez komzet ha skrivet e Stadoù-Unanet Amerika a zo, evel a lavarez, un tamm mat dihollouezhiadureloc'h c'hoazh dra'z eo faos. Bianchi-Bihan (kaozeal) 18 Mae 2015 da 06:11 (UTC)\ndiholloueziadureloc'h evel-just: ar zh a oa ur fazi spontus graet ganin eta, diwar tapout hag adpegañ, ken aes ha tra, evel ur genaoueg, ar ger fazius difoupet digant an Trec'hlid: se 'zesko din. Bianchi-Bihan (kaozeal) 18 Mae 2015 da 06:59 (UTC)\nSkarzhañ hag adskarzhañ fedoù, daveoù... pebezh spered holloueziadurel...--Trec'hlid mitonet (kaozeal) 18 Mae 2015 da 07:06 (UTC)\nA! ur z hep h bremañ? Bianchi-Bihan (kaozeal) 19 Mae 2015 da 07:00 (UTC)\nUn IP kuzh a zo en em lakaet e-barzh ar jeu: .--Trec'hlid mitonet (kaozeal) 17 Mae 2015 da 18:58 (UTC)\nPeurvuiañ e tifennez an IPoù kuzh ... pa vezont re da vignoned. Bianchi-Bihan (kaozeal) 18 Mae 2015 da 06:07 (UTC)\nTroet eo an eskemmoù-se da vrezel personel. Setu amañ daveennoù a c'hallfe adlakaat ar gaoz war he roudennoù.\nLe Petit Robert, 2004, p. 80-b\nAMERICAIN — N. L'américain : l'anglais parlé aux États-Unis. → anglo-américain.\nANGLO-AMÉRICAIN — N. m. Langue anglaise parlée aux États-Unis. → américain\nGalleg > saozneg\nLe Robert & Collins, 1998, p. 31-b\naméricain - 2 NM (Ling) American (English)\nSaozneg > galleg\nLe Robert & Collins, 1998, p. 1012-c\namerican - 2b NM (Ling = American English) Américain\nWebster's College Dictionary, 2001, p. 43-b\nA•mer•i•can — n. 6. AMERICAN ENGLISH\nAmer'ican Eng'lish — n. the english language as spoken and written in the U.S. [1800-10, Amer.]\nGant ma servijo d'un dra bennaket. — Rudlamot (kaozeal) 17 Mae 2015 da 19:37 (UTC)\nTabut droch[kemmañ ar vammenn]\nPetra an diaoul eo an tabut droch-se ? Ne fell ket deoc'h mont war-raok gant danvez ar pennad kentoc'h ? --Y-M D (kaozeal) 18 Mae 2015 da 09:23 (UTC)\nLar se d'an Tabuter Mitonet. Ganin eo bet krouet ar bajenn, ganin eo bet kresket, evit e vrasañ displijadur : eñ eo pab ar c'heriaoueg. Bianchi-Bihan (kaozeal) 18 Mae 2015 da 09:27 (UTC)\nGwelit istor ar bajenn.--Trec'hlid mitonet (kaozeal) 18 Mae 2015 da 09:36 (UTC)\nDirollerezh[kemmañ ar vammenn]\n10:24 . . (-271) . . Trec'hlid mitonet (Kaozeal | degasadennoù) (Adlakaat an doare gant ar fedoù skarzhet dizehan ha hep an touelladurioù dizonest ha faosoni all a bep seurt)\nBianchi-Bihan (kaozeal) 18 Mae 2015 da 10:26 (UTC)\nAmerikaneg e Sened SUA[kemmañ ar vammenn]\nEn notenn 1 e lennan :\nU.S. Senate Roll Call Votes 109th Congress - 2nd Session as compiled through Senate LIS by the Senate Bill Clerk under the direction of the Secretary of the Senate.\nEr geriadur Webster (Random House, New York, 2001) e lennan ivez, pajenn 1188-b :\nsec•re•ta•ry, n.. 4. (often cap.) an officer of state charged with the superintendance and management of a particular department of government, as a member of the president's cabinet in the U.S.: Secretary of the Treasury.\nEr geriadur Le Robert & Collins meneget amañ uheloc'h e lennan c'hoazh :\nministre 1. NM a [gouvernement] minister (Brit.), secretary (surtout US); could you tell us Minister (Brit.), could you tell us Mr (ou Madam) Secretary (US)...\nAnat eo ez eo amerikanek implij ar ger Secretary er ster-se.\nKement-se lakaet ouzhpenn an daveennoù bet roet c'hoazh a zlefe kas aozer ar pennad da anzav en deus boulc'het a-dreuz, da c'houlenn digarez evit bezañ savet un "tabut droch", ha da nullañ ar pennad-se. A zo muioc'h, kregiñ a ra gant un ali personel (An amerikaneg zo un anv brezhonek fall) a-raok c'hoari gant ar gerioù evit lakaat e savboent dreist pep gwirionez (roet da saozneg Stadoù-Unanet Amerika, ar yezh muiañ komzet er vro-se, daoust ma n'eo ket yezh ofisiel.). Ha beuziñ donoc'h dre reiñ un daveenn amerikanek a laka saozneg SUA da yezh ofisiel SUA.\nVotiñ a c'hall bezañ graet : nullañ ar pennad "Amerikaneg", adkas ar c'hlask "Amerikaneg" da Saozneg SUA, a vefe da gempenn ha da glokaat neuze — ur mell labour, trawalc'h eo lenn he fajenn Kaozeal evit kompren. — Rudlamot (kaozeal) 18 Mae 2015 da 19:37 (UTC)\nAr ger fall a oa bet lakaet gant an Trec'hlid Mitonet, e-lec'h aar ger all. Sell mat hag e weli.\nNe fell ket din krediñ ur vunutenn e oac'h en em glevet evit ober an traoù en urzh: a) eñ o plantañ ar ger fall, ha b) te o skeiñ kenkent goude. Sur mat n'oc'h ket gouest d'ober troioù ken vil all nag an eil nag egile, ... na da sankañ bommoù e skridoù ar re all e vel a weler ur wech an amzer.\nda c'houlenn digarez evit bezañ savet un "tabut droch", ... ur soñj kaer : anaout a rez un den hag a zo 'vont d'en em zigareziñ peogwir en deus kemeret un anv da ziskouez e laka e fri e buhez prevez an dud? Pa anavezi anezhañ, lar din.\nBianchi-Bihan (kaozeal) 19 Mae 2015 da 06:35 (UTC)\nDiroll-oc'h-diroll[kemmañ ar vammenn]\nSetu ma karfe an Trec'hlid difenn ouzh an dud lenn bremañ: https://br.wikipedia.org/w/index.php?title=Amerikaneg&diff=next&oldid=1645511. Fentus eo ar pennad kaoz gant ar Saoz Martin Amis, pa lar "But I can speak American. I can write American". Din n'eus nemet ur Saoz hag a c'hall komz evel-se. Met goulenn a rin digant un Amerikan petra a sonj eus se. Ar ganaouenn zo goapaerezh. Se zo business : http://www.5minuteenglish.com/learn-american-english.htm . Bianchi-Bihan (kaozeal) 19 Mae 2015 da 06:53 (UTC)\nUr fentigell...[kemmañ ar vammenn]\n...pa ne c'hoarzher ket alies er Wikipedia brezhonek, war a welan.\nPetore kemm zo etre ur gontadenn saoznek hag ur gontadenn amerikanek ?\nE saozneg e krog dre Once upon a time there was...\nEn amerikaneg e krog dre You lotta motherfuckers ain't gonna believe this crap, but...\n— Lagad Zoltec (kaozeal) 16 Gou 2017 da 16:55 (UTC)\nAdtapet diwar « https://br.wikipedia.org/w/index.php?title=Kaozeal:Amerikaneg&oldid=1755052 »\nKemmoù diwezhañ degaset d'ar bajenn-mañ d'an 16 Gou 2017, da 16:56.


Istor Breiz, 1893/Rann 13 - Wikimammenn\nIstor Breiz, 1893/Rann 13\nJ.-A. Lefournier, 1893 (p. 235-247)\n◄ Histor an duk Arthur pe Arzur ; sant Youen pe Ervoan (trizekvet kanvet). Brezel e Breiz epad 24 bloaz, etre Bleiz ha Montfort ; Guesklin (pevarzekvet kanvet). Emgan an Tregont ; emgan Alre (pevarzekvet kanvet). ►\nGwezklen a lavare : men toue, sent ar Vreiz,\nTra vezo beo eur Saoz, na vo na peoc’h, na reiz\nRa sternet-c’hui ma marc’h ha ma sterner timad,\nMa zaimp dezi raktal, da c’houd hen hell pad !\nArzur daou, mab Iann-an-Daou, a varvaz er bloaz 1312.\nAr Vreiz oa bet kant bloaz e peoc’h pa varvaz Iann-ar-Mad, e 1341. Pa oe dug, oe savet e Paris eur skol evit ar Vretoned, dindan hano skol Kerne, hag eun all dindan hano skol Landreger.\nSetu m’euz breman da gomz deoc’h c’hoaz euz eur brezel rust, a badaz pevar bloaz varnugent. Ar brezel-ze a oa er vro oll, ken e Breiz-Huel, ken e Breiz-Izel, e Kerne, e Leon, e Landreger, e Guenet, e Roazon, e Sant-Briek hag e Naonet. Neuze an dud na hellent ket kals lavaret, evel ma lavaraz Salaün ar foll d’ar zoudardet a c’houlenne digantan a be du oa : N’oun na da Vleiz, na da Vonfort ; n’oun nemet servicher d’ar Verc’hez Vari. Rag peb Breton a gemere tu evit unan euz ar brinset a goumbate etrezo ; hag er memez ty a n’em gave a veichou breudeur euz eun tu, ha breudeur euz eun tu all.\nCharlez, pried Ianned an dugez a Vreiz, en dije bet an oll vro evintan ma n’en dije Iann a Vonfort kemeret an tenzor, hag gant an arc’hant-ze a beaz sourdardet, hag a gemeraz Brest, Roazon, Henbont, Guenet, Alre, Keraez, ha kerriou all c’hoaz. Iannet, pried Charlez Bleiz, a oa ar guir dugez ; ar brezel a reaz dezi he yountr Yann Monfort oa heb guir ebet. Neket heman an diveza guech m’an deuz eur yountr laeret eur gurunen divar goust he niz pe he nizez. O veza klevet en doa Charlez Bleiz, pe Charles de Blois, goulennet sikour ar Francisien, mont a reaz Iann da Vro-Saoz evit goull sikour ar Saozon. Evel-se en em strinkas, evel brini, var ar Vreiz, Francisien, Saozon ha Spagnolet. Profit vije bet n’ho dije morse na Charlez, na Iann, galvet er vro na Saozon, na Francisien.\nCharlez, o veza kemeret ar ger a Naonet, a reaz he adversour prizounier hag er c’hassaz da Bariz d’ar roue a Frans. Pa glevaz Ianned, pried Iann, e oe prizouniet he fried, pignat a reaz var varc’h, hag o kemerout he mab bihan etre he divrec’h, hen diskuezaz d’ar bobl e Roazon o lavarout : Na gollit ket kaloun, va zud ; mar d’eo paket an dug, setu aman he vab, hen rei a ran deoc’h da virout. Ianned na gollaz ket amzer : mont a reaz da zifen ar ger a Henbont a enep an dug Charlez. Diæz oa dont ebarz er ger, en dro dezi oa soudardet Charlez Bleiz. Ianned a gavaz buhan an tu da vont e ker. En em viska a reaz evel eur goaz, hag heuliet gant tri c’hant den kalounek, e teuaz etouez an enebourien. Lakaat a reaz an tan en ho zinellou, hag epad ma oant stravillet, o klask mouga an tan, ec’h antreaz er ger a Henbont. 1341.\nAr Spagnolet, a heulie Charlez Bleiz, o doa evit kabiten Luis Spagnol, den kriz ha na ree van evit laza Bretoned, neuz fors oc’h pe du e talc’hent. Heman a gemeraz Guengamp ha kerriou all, ha dont a reaz beteg Kemperle e pelec’h e lazaz kalz a dud. Dre eur vad, e teuaz eno soudardet Monfort, epad ma oa kousket ar Spagnolet, laza a rejont an darn-vuia anezo.\nAr Saozon a oa ker kriz hag ar Spagnolet ha kasseet muioc’h c’hoaz gant ar Vretoned. Na hellent tremen en henchou, nag e parkeier Breiz nemet a vandennadou rag pa vijent neubeut e vijent lazet deoc’htu gant an dud divar ar meaz. Eur vaz, eur fals, eur forc’h, eur falc’h, peb tra oa mad evit skei var ar Saozon. Ar roue a Frans ne oa ket guelloc’h eget ar Spagnolet hag ar Saozon. Epad ma oa gret eun arzao-brezel, 1343, evit en em ziskuiza ha lezel amzer da nevezi an armeou, lazet oe e Paris, dre drahison pevarzek Breton, abalamour ma talc’hent da Vonfort, heman ne oa ket karet gant ar roue a Frans. Herve a Leon, bet prizounied ha kasset da Vro-Saoz, oe galvet gant ar roue Edouard, hag a lavaraz dezan ; Breton, Filip, roue a Frans, en deuz lazet da genvroiz abalamour a oant a du gant Monfort. Me a alfe ive da laza abalamour ma talc’hez da Vleiz. Kea da lavaret da Filip : Edouard Bro-Saoz na heulio morse ar skuer fall en deuz roet dezan. Herve a Leon a gouezaz klan var ar mor ; koulskoude, araog mervel, ober a reaz he zigass dirag ar roue Filip evit rebeich dezan maro he genvroiz, 1344.\nAr brezel a goummansas adarre. Charlez a zeuaz a enep Kemper ; mont a reaz dy dre ar Parkosty, en tu ma teue ar mor varlae ar steir, hag a c’hlebie beteg mogeriou ker. En devez-ze an dour a choumaz pell euz ar mogeriou, dre eur mirakl dleet, a levereur, da zantelez an dug Charlez. Siouaz, soudardet Charlez oa pell da veza santel eveltan. Mont a reent da gement hini a gavent hag ho laze en despet d’ho c’hlemou ha d’ho daelou. Charlez en doa da genta lakeet evez evit na vije ket distrujet an ilizou, na gret drouk d’ar veleyen, hen oe spountet o velout ar goad o redek beteg ar steir, hag ar c’horfou maro astennet var an douar. Guelout a reaz eur bugel o klask denna he vam maro, leun a vouillen hag a voad. Leun a horrol hag a geuz, e chourchemenaz aichui al lazerez. Dived e oa : mil pevar c’hant den oa bet lazet en devez-ze e Kemper. Heuliet m’euz, pa oan bugel, ar brocession vije gret pep bloaz e Kemper, guechall, en dro d’ar vered, evit an dud lazet en deiz-ze.\nEpad ar brezeliou-man, a zeuaz da veza brudet dre he galoun vraz, he speret lem hag he vadelez evit an dud divar ar meaz, eun den iaouank hanvet Bertrand Guesclin. En he vugaleach oa bet eur goall baotrik : ne glaske nemet kan, ha dont a ree atao d’ar ger gant dillat roget, he gorf blonset gant eur goall daol bennag. Koulskoude bet eo bet ar c’henta brezellekaer euz he amzer. D’an oad a bemzek vloaz, e c’hounezaz kalz a enor en eur c’hoari-brezel oa bet e Roazon etre ar re genta hag ar re vella euz ar zoudardet Breiz. Guesclin oa a du gant Charlez Bleiz, ha guelloc’h oa e unan enep ar Saozon eget eun arme. Guesclin a respountaz da eur Saoz, a drueze dirazhan maro kement a dud er brezel ; Mad, emezan, ma varv kant mill den er brezel, ar re all vo pinvidikoc’h.\nAr Saozon a glaske kaout Roazon. An dud euz ar ger a oa prest da vervel gant an naoun. Kals a dud divar ar meaz a zeue gant ho c’hirri da verza id d’ar Saozon. Guesclin ho c’hontraignaz da zont e ker, e pelec’h oa paet mad ho id dezo. Pa oe debret an ed-ze, stad ar ger a zeuaz ker fall hag araok. Penhoat, gouarner Roazon, a gavaz an tu da gaout kik evit eun neubeut amzer. E kichen mogeriou Roazon, oa eun toull braz, dirak eur prat, hanvet Prat-Raoul, e pelec’h ar Saozon o doa daou vil ben-moch ; Penhoat a reaz lakaat eur viz dirag ar park en unan euz an doriou, ha tenna var diskouarn al loen-ze. Ar moc’h all, o klevout karmou ar viz, a redaz ebars e ker. Pa velaz ar Saozon ar pez a zigoueze, e klaskjont derc’hel al loenet er prat ; mæz na oant ket gouest d’he ober. Ar moc’h a zeuaz oll e ker, hag ar Vretoned a c’hoarze a galoun vad. 1357.\nAdtapet diwar « https://br.wikisource.org/w/index.php?title=Istor_Breiz,_1893/Rann_13&oldid=168626 »\nKemm diwezhañ d'an 10 C'hwe 2021 da 19:36\nKemmoù diwezhañ degaset d'ar bajenn-mañ d'an 10 C'hwe 2021, da 19:36.


Plougêr - Wikipedia\nPlougêr a zo ur gumun a-wezhall eus Breizh e departamant Penn-ar-Bed. E kumun Karaez-Plougêr emañ bremañ.\n2.1 Orin ha gerdarzh\nOrin ha gerdarzh[kemmañ | kemmañ ar vammenn]\nPlouger a oa ur barrez gwechall e Kerne. Dont a ra an anv eus plou ha kêr (parrez ar gêr vras pe parrez ar c'hastell, eta).\nEr barrez-se e oa meur a drev, er Grennamzer : Karaez, Sant-Kijo ha Trefrin. Hervez istorourien zo e oa enni ivez Trabrivan, ar Vouster ha Mêl-Karaez, met n'eo ket sur e vije bet ken bras-se. Da sant Pêr e oa gouestlet iliz parrez Plougêr, anvet ivez parrez Plougêr-Karaez.\nEmsavadeg ar Bonedoù ruz: un digoll a 1 500 lur a voe paeet gant ar barrez d'an Aotrou Le Moyne de Trevigny goude tagadenn e gastell e Sant-Hern d'an 11 a viz Gouere 1675 e-pad an emsavadeg.\n1790: dont a reas Plougêr da vezañ ur gumun, distag diouzh kumunioù Karaez ha Trefrin.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant ar person, Blanchard e anv, Colin ha Boulin, kureed, Gallois, Colignon ha Veller, menec'h .\nBrezel-bed kentañ: 62 waz eus ar gumun a gollas o buhez abalamour d'ar brezel, d.le. 5% eus ar boblañs e 1911 .\nE 1956 e oa bet bodet Plougêr gant Karaez evit mont d'ober kumun nevez Karaez-Plougêr.\n↑ Erwan Vallerie, Communes bretonnes et paroisses d'Armorique, Beltan 1986, p. 190\nAdtapet diwar « https://br.wikipedia.org/w/index.php?title=Plougêr&oldid=1737764 »\nKemmoù diwezhañ degaset d'ar bajenn-mañ d'an 30 Gen 2017, da 20:08.


Ur sizhun, un istor : sizhun 25 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\nAgriculture - Gourvennec Alexis - Société d'Intérêt Collectif Agricole\n22 a viz Even 1961. Dieubet eo Alexis Gourvennec ha Marcel Leon, e-penn stourm al labourerien-douar e Breizh er bloavezhioù tri-ugent. Gant 5000 labourer-douar all o doa kemeret perzh en aloubadeg is-prefeti Montroulez d‘an 8 a viz Even 1961.\nUn enkadenn vras a zo e bed al labour-douar e Breizh abaoe un nebeut bloavezhioù. Produet e vez re deus un tu, ha digreskiñ a ra ar prizioù dibaouez. Kregiñ a ra neuze ar beizanted da stourm o stankañ an hentoù, o vanifestiñ, pe c'hoazh o skuilhañ legumaj, betek aloubadeg an is-prefeti a zo chomet unan eus an darvoudoù pennañ.\nAlexis Gourvennec, Prezidant ar SICA nevez-krouet, ha Marcel Leon, sekretour FDSEA Penn-ar-Bed, a zo lakaet digablus gant lez-varn Montroulez d'an 22 a viz Even 1961. D'an devezh-se e oa deuet ur mor a dud da zegemer anezho e-giz harozed.


Guirionéeu ag er Religion/Chapistr 18 - Wikimammenn\nGuirionéeu ag er Religion/Chapistr 18\n◄ Punition er péhèd. Er gueu e hra mab-dén doh-t-hou é hunan dré er péhèd marhuel. Col e hrér en inean dré er péhèd marhuel. ►\ner gueu e hra mab-dén doh-t-hou é hunan dré er péhèd marhuel.\nQuement hanni e hra er péhèd marhuel e zou un dal. Ne gompren quet nag er péh e hra nag er péh e gol.\nEan e gol græce Doué, e gol é inean, e gol é Zoué ean-memb.\n1° É col græce Doué, ean e gol un donæzon mil gùéh préciussoh eid en ol trezolieu ag en doar. Guet græce Doué, en dén peuran e zou eurus, hag hemb d’hi en dén pinhuiquan e zou miserabl, rac græce Doué e laca mab-dén de vout é ami, hag e hra dehou méritein en nean ; mab-dén a p’en dès collet er græce er santefi, e zou enta anemis de Zoué ha forbannet ag é ranteleah. Bout anemis de Zoué ! Er chonge-cé e hra hirrissein. Oh ! mar dougèr col græce vad ur roué ag en doar, penaus é hellér bout tranquil é vihuein é malgræce un Doué ?\n2° N’en dé quet erhoalh ma collér græce Doué dré er péhèd marhuel, col e hrér hoah er mériteu gouniet dré en œvreu mad a ziaguênt. Col e hrér nombr a vlaïeu a gombat hag a victoërieu, ér batiantæt hag ér vertuyeu aral, en doé coustet t’oh poéniou ha gouniet t’oh un trezol a vériteu eid en nean. Ya, mar d’oh maleurus erhoalh eit couéh én ur péhèd marhuel, ol er poénieu hag er mériteu-cé e zou collet, ur hol bras aveit péhani é teliet hou pout muyoh a anquin eit pe gollehoh en ol ranteleaheu ag er bed. Hui e ouil a pe hoès collet un nebedig argand péhani n’en dé calz a dra, e lar Sant Augustin, ouilet quêntoh a pe hoès collet er mérit ag hou ç’œvreu mad, rac doh ou hol, hui e gol tout.\n3° A pe gollér græce Doué, ne gollér quet hemb quin er mérit ag en œvreu mad a ziaguênt, mæs open ne vér quet mui ér stad d’hobér œvr méritabl erbet. Er péh e gonsol un inean fidel ér stad a hræce Doué e zou rac hé ol œvreu a p’ou offr de Zoué, e zou aveit-hi un trezol a vérit. Mæs nag é hrehoh-hui œvreu mad en ol sænt, mar dint groeit ér stad a béhèd marhuel, é mant collet aveid en nean.\nNe gredet quet eit quement-cé ne tal nitra gobér œvreu mad ér stad maleurus-cé ; pêl doh inou, hui e zeli gobér œvreu mad ha gobér er muihan ma hellehet ; rac, deustou m’en dé en œvreu-cé groeit ér stad a behèd marhuel hemb mérit eid en nean, avantajus ind ha memb requis eid hou laquat de changein a vuhé ha d’hum gonvertissein. Red-é d’oh ou gobér eit donnèt hoah é græce Doué, ha goudé hou pout-hi cavet ha receuet, hui e vou ér stad de zastum un trezol avérit eid en nean.\nMe sellou enta erhat ér péhèd marhuel er gueu bras en dês groeit doh-ein. Ean eu dès lamet guet-n-ein er græce péhani em ranté ami de Zoué, dismantet er mériteu em boé gouniet eid en nean, me laqueit ér stad trist é péhani n’hellen gobér nitra mad eid ur recompance én nean. Men Doué, péh quer peur ha quen distér on-mé dirac oh ! Ah ! golhet-mé é goaid me Salvér, groeit ma cavein er mériteu e mès collet ha ma tastumein ré nehué.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_18&oldid=90909 »\nKemmoù diwezhañ degaset d'ar bajenn-mañ d'an 28 Eos 2016, da 12:26.


Pajenn:Ledan - Conferançou curius util hac interessant.djvu/56 - Wikimammenn\nPajenn:Ledan - Conferançou curius util hac interessant.djvu/56\netre an daouarn. Ar routin a ra calz a c’haou, rac na c’hoantaer qet planta goez Avalou, rac aoun da veza laeret, hep sonjal penos, amezeg an hini a blantfe goez avalou, o velet en defe emâ calz a avantach, a deufe ive d’e dro da blanta e-unan ; hac an eil e ser eguile, o defe ar blijadur da gaout ur banne gist d’o repasiou, dreist oll da derri o sec’het epad al labouriou rust eus an eaust. An tillach a vez gallet ivez beza ramplacet gant pleinch. Un c’hustum fall eo ivez eva varlerc’h den, hep rinca ar picher pe ar scudel. An habitud da lezel a bep seurt loustoni vardro an ty ; qementse oll, herves rapport ur medecin habil, a so penn-caus da galz a glénvejou danjerus. Neuze, elec’h guelvel ur medecin mad, na rear, peurvuia, nemet remejou commerezet, ha na glasqer ar medecin nemet re divezat avichou.\nE Montroulez, e ty Lédan, e traon ru ar Vur.\nAdtapet diwar « https://br.wikisource.org/w/index.php?title=Pajenn:Ledan_-_Conferançou_curius_util_hac_interessant.djvu/56&oldid=147206 »\nKemmoù diwezhañ degaset d'ar bajenn-mañ d'an 19 Du 2018, da 22:52.


Sourouc'han boutin - Wikipedia\nUr sourouc'han boutin.\nKerentiad : Scolopacidae\nGenad : Calidris\nAr sourouc'han boutin (pe logodenn-vor) a zo un evn hirc'harek, Calidris alpina an anv skiantel anezhañ.\nUr sourouc'han boutin o c'hoañviñ en aod pleg-mor Florida.\ne reter Breizh-Veur.\nE-pad ar goañv e vev ar sourouc'haned boutin e barroù bras. A-wezhioù e weler barroù bras-kenañ el lec'hidegoù pe en traezhennoù. Un niver bras anezhe a c'hall bezañ gwelet o nijal a-gevret en o lec'hioù ehan pa zivroont pe en o zachadoù annez goañv.\nAl lapous-se zo unan eus an hirc'hareged boutinañ hag anavet ar gwellañ en e dachadoù gouennañ ha goañviñ, ha douget e vezer da geñveriañ an hirc'harreged all gant ar spesad-se. Gant 17–21 cm hirder ha 32–36 cm digorded evit e zivaskell ez eo heñvel o ment ouzh hini an dridi, met un tamm brasoc'h, gant ur pigos tev.\nMont a ra an evned-se hed-ha-hed an aodoù lec'hidek a blij dezhe ar gwellañ gant ur fiñv "mekanik da wriat" arouezius pa vouetaont, o tastum tammoù boued en un doare urzhiek.\nAmprevaned a ya d'ober an darn vrasañ eus o zinell pa vezont en tachadoù ma neizhiont. Debriñ a reont blodeged, preñved ha krestenneged en aodoù.\nBevañ a ra al labous e broioù polel hag isarktikel.\nDiouzh an evnoniourien e vez renket ar sourouc'han boutin en urzhiad Charadriiformes pe Ciconiiformes.\n(en) Calidris alpina war al lec'hienn BirdLife International.\n(en) Calidris alpina war lec'hienn an International Union for Conservation of Nature (IUCN).\n↑ Calidris alpina war al lec'hienn Avibase.\nAdtapet diwar « https://br.wikipedia.org/w/index.php?title=Sourouc%27han_boutin&oldid=1881512 »\nKemmoù diwezhañ degaset d'ar bajenn-mañ d'an 18 Gou 2020, da 08:15.


kloareg - Wikeriadur\nkloareg /ˈklwɑːrek/ gourel (liester : kloareged, kloareien, kloer)\nDen a iliz.\nAr c'hloareg an neus difennet toull dor an iliz, hen e-unan, [...]. — (Erwan ar Moal, Pipi Gonto, Kemper, 1925, p. 167.)\n- [...]. Selaouit hag e vo sevenet ho c'hoant : anavezet he deus ho mamm ur c'hloareg fall endra ma veaje he fried... — (Langleiz, Romant ar Roue Arzhur/levrenn I : Marzhin, Al Liamm, 1975, p. 24.)\nSoñj hoc'h eus emichañs eus ar c'hloareg diveleget-se na baoueze ket da gas kuit ar venec'h, d'argasiñ al leanezed, da renabliñ madoù an ilizoù, ha d'itrikañ taolioù ken kaer all. — (Jarl Priel, Va Zammig Buhez, Al Liamm, 1954, p. 56.)\nPaotr yaouank war e studi beleg.\nDen implijet da sevel skridoù un noter.\nEvañ gwin ha kañjoliñ merc'hed\nSetu dever ar c'hloareg\nSetu kefridi ar c'hloareg\nsaozneg : clark (en)\ngalleg : clerc (fr) , ecclésiastique (fr) , séminariste (fr)\nAdtapet diwar « https://br.wiktionary.org/w/index.php?title=kloareg&oldid=178731 »\nDernière modification le 19 Meu 2014, à 10:19\nKemmoù diwezhañ degaset d'ar bajenn-mañ d'an 19 Meu 2014, da 10:19.


Graet hon eus anaoudegezh gant danevell ar gannaded Christophe Euzet ha Yannick Kerlogot. Gellout a reomp saludiñ al labour a zo bet sevenet war ar rouedadoù dre soubidigezh ha divyezhek, met kadarnaet eo emañ an hent strizh a-walc’h.\nWar-lerc’h bezañ bet Diwan klevet gant izili ar gefridi Castex hon eus embannet hon evezhiadennoù evit goulenn resisadurioù ha ma vo sklaeraet an traoù gant an dud war ar renk.\nDegouezhioù diskiant !\nBevet hor boa degouezhioù dianavezet c’hoazh ar sizhun tremenet da geñver an enkadenn bonreizhel en dro da Diwan ha d'ar brezhoneg. D’ar Merc’her 16 a viz Even en doa embannet ar c’huzul vonreizh e evezhiadennoù war e zivizoù...\nKaset e oa bet ur goulennaoueg 11 poent d’an dud war ar renk evit an dilennadeg rannvro gant ar strollad "Unanet evit ar brezhoneg" diwar-benn an emglev Stad-Rannvro nevez a-zivout treuskas yezhoù Breizh. Setu an disoc'hoù.\nSetu un nebeud eurvezhioù da c’hedal c’hoazh a-raok en em gavout holl asambles e Gwengamp. E penn kentañ ar sizhun hon eus merzet un tamm kabal e-keñver ar gounnar o sevel war lerc’h ar balbouzerezh lezennel hag ar meskaj...\nD’ar gwener 21 a viz Mae eo bet embannet divizoù izili kuzul ar vonreizh war-lerc’h ar seziz d’al lezenn Molac o kompren en un doare reut hag a-gil mellad 2 ar vonreizh : « La langue de la République est le français », ha...


Pajenn:Morvan - Buez ar Zent, 1894.djvu/758 - Wikimammenn\nPajenn:Morvan - Buez ar Zent, 1894.djvu/758\nsant tremeur, merzer\nvech oa bet boaz da iun ha da dremen eunn darn vraz euz ann noz o pedi hag o vedita ; mes divar neuze e kreskaz c’hoaz he bedennou hag he binijennou, hag eur skrij eo klevet peger rust oa e kenver he gorf.\nEpad tri bloaz dioc’htu e chomaz evelse kuzet ouz ar bed. Mes goudeze e savaz c’hoant ganthan da velet adarre lod euz he ziskibien, ha setu hen ha treuzi ar mor evit dont da Vreiz-Izel. Diskenn a eure enn douar e kear Dol, hag eno e varvaz leun a veritou, d’ann oad a gant vloaz pe var dro.\nAnn dud difeiz a damall aliez d’hor mamm zantel ann Iliz n’e deuz ket a c’hoant e ve skoliet ar vugale hag ann dud iaouank. Ar c'hountrol eo a zo guir hag a zo bet guir a bep amzer, evel a ziskouez sklear buez sant Ildut. Ar pabed, ann eskibien, ar veleien hag ar venac’h a zo bet ato gant ar re genta o sevel skoliou ha skolachou e kement korn zo er bed kristen. Mes ato ive avad eo bet falvezet d’ezho e vije desket guirioneziou ar relijion er skoliou hag er skolachou-ze araok ann holl skianchou all, ha setu ar pez a laka ann dud difeiz da egari. Ar re-ma ne glaskont nemed teuler ar relijion er meaz euz ar skoliou hag euz ar skolachou, hag abalamour da ze e kountont hag e skrivont a bep seurt gevier divar benn ann Iliz e kenver ar poent-ma.\nar seizved devez a viz du\nGuerok pe Werek, kount a Vened ha mab da Hoel Kenta, roue Breiz, ha da zantez Pompee, en doa eur verc’h, he hano Trifina, hag a ioa bet kelennet mad gant sant Jildas var guirioneziou ar relijion. Ar brinsez iaouank a ioa deuet evelse da veza eur skouer a furnez hag a vertuz, hag he zad a ioa foug ennhan o sonjal e raje eur fortun gaer.\nHeb dale e oue goulennet da bried gant Komor, eur c’hount all euz ar vro. Mes hema a ioa eur goall den hag eunn den fall. Dimezet oa bet dija meur a vech,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/758&oldid=137998 »


Peèlleit doh en droug - Wikimammenn\nPeèlleit doh en droug\nE ti J.M. GALLES, 1790 (pp. 94-97).\n◄ Ag er Garanté a Grechéneah Peèlleit doh en droug Ag er péhet Originel ►\nPeèlleit doh en droug.\nER péhet e zou un diaboeissance de Lezèn Douè ; de larèt-è, ur chonge, un dezir, ur gonz, un action contrel de Lezèn Doué, pé contrel d’er péh en dès Doué, commandét dré d’ou é hunan, pé dré ré-ral. Rac-ce diaboeissein de Lezenneu en Ilis pé d’ordrénanceu en dud é carg, e zou ehue ur péhet ; a p’en dai gùir, èl ma lar S. Paul, n’en dès otorité ne za a Zoué, hac é ma Doué memb e ordrén demb aboeissein, non pas d’en Ilis hembquin, mæs ehue d’en dud é carg, meit ne vou quet contrel ou ordrén d’er péh en dès commandét a hènd-aral. Bout-zou Lezenneu hac e gommand ; bout-ç’ou ré-ral hac e zihuèn. Manquein a obér er péh-zou commandét, e zou ur péhet a omission : gobér er péh zou dihuennét, e zou ur péhet a action ; rac ma hès é quemènt péhet-ç’ou, un act ag er volanté dré béhani en hum arrestamb libremant pé de chongeal én un dra dihuènnét, pé de zezirein un dra dihuènnét, pé de gonz ag un dra dihuènnét, pé d’obér un dra dihuènnét. Péhein e ramb enta quel liès gùéh ma consantamb, pé ma hum laquamb a vad ha libr volanté én dangér a gousantein d’ur chonge, pé d’un dezir, pé d’ur gonz, pé d’un action, pé d’un omission e ouiamb, pé e eèllamb hac e zeliamb goud e zou contrel de Lezèn Doué.\nBout-ç’ou deu sort péhet : er péhet Originel hac er péhet Actuel. Er péhet Actuel e zou en hani e ra peb-unan ag é vat ha libr volanté, goudé bout deit d’en oaid a ræzon ; de larèt-è, ur chonge, pé un dezir, pé ur gonz, pé un action, pé un omission cousantét inemb de Lezèn Doué, pé inemp de Lezenneu legitim en dud carguét a berh Doué eit condui hun affærieu spirituel pé tamporel. Me lar en hani e ra peb-unan ag vat ha libr volantè, eit rein d’antand penaus, eit ma vehèmb cablus a béhet, réd-è ma houiehèmb, pé ma vou dré hur faute ma ne ouiamb quet, é ma dihuènnét er péh e chongeamb, pé e zeziramb, pé e laramb, pé e hroamb ; pé é homb obligét d’obér er péh e vanquamb a obér ; hac opèn, ma cousantehèmb én ur mod-benac d’er gobér, pe d’el lausquein hemb er gobér. Me lar hoah goudé bout deit d’en oaid a ræzon, eit rein d’antand penaus, er-ré n’ou dès quet en usage ag ou ræzon, n’eèllant quet ordinæremant péhein ; èl mei er vugalé péré ne ouiant quet hoah difforh en droug doh er mat, en dud innoçant, un dén cousquét, ha memb un dén meèuét dré avantur hemb ne vai é mod er bet dré é oal. Me lar ne béhant quet ordinæremant ; rac bout-ç’ou circonstanceu ma ta un dén de vout cablus a béhet, penaus-benac n’en devai quet ér momand-ce en usage ag é ræzon. Par-exampl, un dén cousquét hac en dès fal hunéeu, e zou dré-ze cablus a béhet, quel liès gùéh ma hum laq ag é vat ha libr votanté én occasion d’en dout int. Un dén meèuét dré é oal, e béh dré en ol droug e ra ér stad-ce, deusto n’en devai quet en usage ag é ræzon : rac ur uéh ma vai meàuét ag é vat ha libr volanté, ean en dès cousantét d’en ol drougueu e eèll gobér diarbèn é ivraignereah. Pihue-benac e hum laq ag é vat ha libr volanté én occasion a béhein, e gousantt, a guemènt ma heèll, d’er péhet, ha ne chongehai quet-ean ér péhet ér momand ma couéh guet-t’ou. Dré er memb ræzon, pihue-benac e vihue én acustumance a béhet, ha ne laqua quet poén d’hé zorrein, e zou cablus ag en ol fauteu e arrihue guet-t’ou dré er suitt ag é acustumance, ha ne chongehai quet-ean én-hi ér momand ma couéh. Cablus-è ha cablus vou durand ne renonciou quet sinceremant d’é acustumance, ha n’impléou quet er moyandeu jaugeabl eit hum dènn a nehi.\nOl er péhedeu actuel e zou pé marvel pé veniel. Arrihue e rant pé dré ignorance, pé dré fragilité, pé dré valice. Ou hommettein e rér pé dré chonge, pé dré gonz, pé dré zezir, pé dré action, pé dré omission. Péhein e rér non pas hemb quin a pe rér en droug, mæs hoah a pe rér léh d’er-ré-ral d’er gobér ; èl mei er-ré e gommand er gobér, pé e ra conseill, pé secour, pé en tu d’er gobér, pé e vêl er-ré er groa, pé ou soutir, pé n’ampechant quet en droug a pe eèllant, drès peb-tra, a pe vér obligét de guemènt-ce. Rac, é-mé S. Paul, Er-ré e ra en droug, e viritt er marhue ; non pas hemb quin er-ré er groa, mæs ehue er-ré e gousantt guet er-ré er groa. Anfin bout-ç’ou seih-péhet actuel, e hanhuér Capital, rac m’en dai a nehai é ta en ol péhedeu-aral e eèllèr commettein, èl er branqueu ag er chouche. É hamb d’éxpliquein er péhedeu-ze.\nAdtapet diwar « https://br.wikisource.org/w/index.php?title=Peèlleit_doh_en_droug&oldid=83067 »\nKemmoù diwezhañ degaset d'ar bajenn-mañ d'an 5 Gen 2016, da 14:11.


Bibl/Levr Michéas - Wikimammenn\nL. Prud’homme, 1866 (Levr kentañ Eil levr, p. 262-267)\n◄ Levr Jonas. Levr Michéas. Levr Nahum. ►\nAr profed a ziougan disman̄tr Samaria ha Jéruzalem.\n1. Gér ann Aotrou péhini a zeûaz da Vichéas ar Morastiad, é deisiou Joatan, Ac’haz hag Ézéc’hias rouéed Juda, hag a wélaz diwar-benn Samaria ha Jéruzalem.\n2. Sélaouit, holl boblou ; ra lakai évez ann douar, ha kémen̄d a zô enn-han̄ : bézet ann Aotrou Doué da dést enn hoc’h énép, ann Aotrou eûz hé démpl san̄tel.\n3. Râk chétu ann Aotrou a zeûi er-méâz eûz hé léac’h : diskénna a rai, hag é vac’hô holl uc’helennou ann douar.\n4. Ar ménésiou a steûziô dindan-han̄ : ann traon̄iennou a faoutô ével koar dirâg ann tân, hag ével ann doureier en em daol enn eul loun̄k.\n5. Ha kémen̄t-sé enn abek da wall Jakob, ha da béc’héjou tî Israel. A béléac’h é teû gwall Jakob ? Ha né két eûz a Zamaria ? Péléac’h édo lec’hiou-uc’hel Juda ? Ha né két é Jéruzalem ?\n6. Lakaad a rinn Samaria ével eur bern mein enn eur park pa blan̄teur eur winien : hag é likiinn hé mein da ruḻa enn draon̄ien, hag é tizôlôinn hé diazézou.\n7. Hé holl skeûdennou kizellet a vézô torret, hag hé holl c’hounidou a vézô devet gan̄d ann tân, hag hé holl idolou a gasinn-da-gét : ô véza ma in̄t bét dastumet gan̄t gounidou eur c’hreg fall, hag é tistrôin̄t da c’hounid da eur c’hreg fall.\n8. Râk-sé e keininn, hag é iouc’hinn : kerza a rinn diwisk hag enn noaz : keinvanou a rinn ével ann aérévent, ha kunuc’hennou ével ann aotruzed.\n9. Râk man̄truz eo hé gouli ; deûet eo béte Juda, stokét en deûz oud dôr va fobl, bétég é Jéruzalem.\n10. Na embannit, két kémen̄t-sé é Get, na skuḻit két a zaérou, é tî ar poultr en em c’hôlôit a boultr.\n11. Id ébiou, gôlôet a véz hag a vézégez, c’houi péré a choum enn eul léac’h dudiuz : né két éat er-méaz ann hini a choum enn hoc’h harzou : ann ti nés, péhini a zô choumet enn hé zâ anézhan̄ hé-unan, a zô bét glac’haret enn abek d’é-hoc’h.\n12. Râg ann hini a choum er c’houervder a zô bét ré wan évid ôber vâd d’é-hoc’h : ô véza ma eo diskennet ann drouk diouc’h ann Aotrou bété porz Jéruzalem.\n13. Ar ré a choum é Lac’his a zô bét spoun̄tet brâz gan̄t trouz ar c’hirri : penn ar péc’hed eo té, merc’h Sion ; râg enn-od eo bét kavet gwallou Israel.\n14. Râk-sé roué Israel a gasé eûz hé dud étrézé prin̄sed Get : hôgen na gavin̄t néméd eunn ti a c’hevier, a douellô anézhô.\n15. Eunn her a gasinn c’hoaz d’id, té péhini a choum é Marésa : gloar Israel a iélô béteg Odollam.\n6. Râk-sé é vézô nôz d’é-hoc’h évit gwélédigez, ha tévalien évid diougan : ann héol a guzô war ar broféded, hag ann deiz a zuô war-n-ézhô.\nGanédigez ar C’hrist. Ar brôadou ar ré bella a drô ouc’h Doué.\n1. Bréma a vézi gwastet, merc’h al laéroun : lékéat hô deûz ar c’hrounn war-n-omp : skei a rain̄t gan̄d eur wialen war vôc’h barner Israel.\n2. Ha té, Béthléhem Éfrata, bihanig oud é-touez keriou Juda : ac’hanod é teûi d’in ann hini a vézô da Aotrou enn Israel, ann hini a zô deûet adaleg ar penn-ken̄ta, adaleg ann deisiou peûr-baduz.\n3. Râk-sé é rôi d’ézhô bétég ann amzer, é péhini é c’houilioudô ann hini a dlé gwilioudi : hag ann dilerc’h eûz hé vreudeûr a zistrôi out bugalé Israel.\n4. Hag hén̄ a zavô, hag a beûrô é ners ann Aotrou, é uc’helded hanô ann Aotrou hé Zoué : hag hî a zistrôi, râk neûzé é vézô meûlet dreist-men̄t bétég harzou ann douar.\n5. Hag hén̄ a vézô ar péoc’h ; pa zeûi ann Assiried enn hor brô-ni, ha pa vac’hin̄t hon tiez : ha nî a lakai da zével out-hô seiz meser, hag eiz dén brâz.\n6. Hag hî a zispennô douar Assur gan̄d ar c’hlézé, ha douar Nemrod gan̄d hô gwafiou : hag hén̄ hon dieûbô eûz ann Assiried, pa zeûin̄t enn hor brô, ha pa vac’hin̄t hon harzou.\n7. Ha dilerc’hiou Jakob a vézô é-kreiz kalz poblou, ével ar glîz a zeû eûz ann Aotrou, hag ével bannéou dour war ar géot, hép gortozi dén, hép gédal nétrâ digan̄t bugalé ann dûd.\n8. Ha dilerc’hiou Jakob a vézô er brôadou, é-kreiz kalz poblou, ével eul léon é-kreiz loéned ar c’hoajou, hag ével eul léonik é-kreiz eunn tropel dén̄ved, péhini a drémen, a vâc’h, hag a skrâp, hép ma hell hini harza out-han̄.\n9. Da zourn a zavô war ar ré a vrézélékai ouz-id, ha da holl énébourien a vézô dispennet.\n10. Ha chétu pétrâ a c’hoarvézô enn deiz-zé, émé ann Aotrou : Tenna a rinn da gézek eûz da greiz, hag é torrinn da girri.\n11. Dispenna a rinn keriou da vrô, hag é tiskarinn da holl gréou : ar strôbinellou a denninn eûz da zourn, ha na vézô mui a ziouganerien enn-od.\n12. Kas a rinn da-gét da idolou kizellet, hag ar skeûdennou eûz da greiz : ha na azeûli mui labour da zaouarn.\n13. Diframma a rinn ar c’hoajou brâz eûz da greiz, hag é vrévinn da geriou.\n14. Hag en em ven̄ji a rinn em frouden hag em buanegez eûz ann holl vrôadou péré n’hô deûz két va zélaouet.\nAnn Aotrou a rébech d’ar Iuzevien hô dizanaoudégez.\n1. Sélaouit ar péz a lavar ann Aotrou : Sâv, breûta oud ar ménésiou, ha ra glevô ar c’hrec’hiennou da vouéz.\n2. Ra glevô ar ménésiou barn ann Aotrou, hag ivé diazézou kré ann douar : râg ann Aotrou a iélô é barn gan̄d hé bobl, hag a vreûtai gan̄d Israel.\n3. Va fobl, pétrâ em eûz-mé gréat d’id, pé é pétrâ ounn-mé bét divad enn da géver ? Respon̄d d’in.\n4. Hag enn abeg eo ma em eûz da dennet eûz a vrô ann Éjipt, ma em eûz da zieûbet eûz a dî ar sklavérez, ha ma em eûz kaset enn da raok Moizes, hag Aaron, ha Maria ?\n5. Va fobl, ar péz koun, mé az péd ; eûz ar péz a vennaz Balac’h roué Moab, hag eûz ar péz a lavaraz d’ézhan̄ Balaam mâb Béor, eûz a Zetein bété Galgala, évit ma anavézi péger reiz eo ann Aotrou.\n6. Pétrâ a genniginn-mé a hétuz d’ann Aotrou ? ha pléga a rinn-mé va glîn dirâg ann Doué uc’hel-brâz ? ha kenniga a rinn-mé d’ézhan̄ sakrifisou-losk, ha leûéou bloasiek ?\n7. Hag ann Aotrou a hell béza habaskéet gan̄t mil tourz, pé gan̄t mil ha mil bouc’h lard ? ha rei a rinn va c’hen̄ta-ganet évit va gwall, frouez va c’hôv évit péc’hed va éné ?\n8. Diskouéza a rinn d’id, ô dén, pétrâ a zô mâd, ha pétrâ a c’houlenn ann Aotrou digan-éz : Béza reiz er varn, karout ann drugarez, ha baléa gan̄t préder gan̄d da Zoué.\n9. Mouéz ann Aotrou a c’harm étrézég ar géar, hag ar ré a zouj da hanô a vézô salvet : Sélaouit, breûriézou : hôgen piou hé arnodô ?\n10. Tenzoriou ar fallagriez a zô c’hoaz ével eunn tan é tî ann dén-fallagr, hag ar ven̄t gaou leûn a frouden.\n11. Ha mé a hellô rei da vâd ar valan̄s gaou, hag ar poéz touelluz ?\n12. Enn doazé-zé eo eo leûn hé zud-pinvidik a fallagriez : hag ar ré a choum enn-hi a lavar gevier, hag hô zéôd n’eo némét touellérez enn hô génou.\n13. Râk-sé éta, hag enn abek d’as péc’héjou, em eûz déraouet skei kré war-n-od.\n14. Dibri a rî, ha n’az pézô két da walc’h : da vézégez a vézô enn da greiz : mar kémérez eur ré, n’hô dieûbi két : hag ar ré az pézô dieûbet, a rôinn d’ar c’hlézé.\n15. Hada a rî, ha na védi két : gwaska a rî ann olived, ha n’en em lardi két gan̄d éôl : gwaska a ri ar rézin, ha na évi két a wîn.\n16. Miret hoc’h eûz kélennou Amri, hag holl ôberiou tî Ac’hab, hag hoc’h eûz baléet enn hô ioulou ; râk-sé é rôinn ac’hanod d’as koll, hag ar ré a choum enn-han̄ d’ar goapérez : hag é tougot mézégez va fobl.\nDisman̄tr Babilon. Assav tî Jakob.\n1. Gwâ mé, péhini a zô deûet ével ann hini a gutuḻ ar rézin enn diskar-amzer : na gavann két eur bod rezin da zibri : va éné en deûz c’hoan̄téet ivé fiez abréd,\n2. N’eûz mui a zen̄t war ann douar, n’eûz dén reiz é-béd é-touez ann dûd, holl éc’h aozon̄t spiou évit skuḻa ar goâd ; pép-hini a ia war-lerc’h hé vreûr évid hé laza.\n3. Mâd é galvon̄t droug hô daouarn ; ar prin̄s a c’houlenn, hag ar barner en em werz : ann dén brâz a gomz hervez ioul hé éné, hag hî hé starta.\n4. Ar gwella anézhô a zô ével eunn drézen, hag ar reiza ével eunn dréan spern. Deiz da wélédigez, deiz da emwél a zeû : neûzé e vézin̄t dispennet.\n5. Na likiit két hô fisian̄s enn hô miñoun, nag hô kréd enn hô réner : serr dôr da c’hénou oud ann hini a zo gourvézet war da askré.\n6. Râg ar mâb a wall-gâs hé dâd, hag ar verc’h a zâv a-éneb hé mamm, hag ar verc’h-kaer a-éneb hé mamm-gaer : hag énébourien ann dén eo tûd hé dî.\n7. Hôgen mé a zellô oud ann Aotrou ; gortozi a rinn Doué va zalver ; ha va Doué am sélaouô.\n8. N’en em laouéna két em énep, va énébourez, ô véza ma ounn kouézet : sével a rinn adarré, goudé ma vézinn bét azézet enn amc’houlou ; ann Aotrou eo va goulou.\n9. Buanégez ann Aotrou a zouginn, ô véza ma em eûz péc’het enn hé énep, kén n’en dévézô klevet va breût, ha gréat va barn : va c’hâs a rai er goulou, ha mé a wélô hé reizded.\n10. Ha va énébourez a wélô kémen̄t-sé, hag a vézô gôlôet a véz, hî péhini a lavar d’in : Péléac’h éma ann Aotrou da Zoué ? Va daoulagad hé gwélô ivé : hag hî a vézô mac’het neûzé ével fan̄k ar ruou.\n11. Enn deiz-zé é vézô assavet da diez : enn deiz-zé é vézô pelléet al lézen.\n12. Enn deiz-zé é teûor eûz ann Assiria bétég enn-od, ha bétég ar c’heriou kré ; hag eûz ar c’heriou kré bétég ar ster, hag eûz ar môr d’ar môr, hag eûz ar ménez d’ar ménez.\n13. Hag ar vrô a vézô an̄kéniet enn abek d’hé dûd, hag enn abek da frouez hô ménésiou.\n14. Pask da bobl gan̄d da wialen, dén̄ved da zigwéz, ar ré a choum hô-unan er c’hoad, é-kreiz ar C’harmel : ra beûrin̄t é Basan hag é Galaad ével enn deisiou kôz.\n15. Ével enn deisiou é péré é tenniz ac’hanod eûz a vrô ann Éjipt, é tiskouézinn burzudou d’ézhan̄.\n16. Ar brôadou a wélô, hag hî a vézô mézékéet gan̄d hô holl ners. Lakaad a rain̄t hô dourn war hô génou, hô diskouarn a vouzarai.\n17. Lipa a rain̄t ar poultr ével ann aéred, ével ar prén̄ved é vézin̄t strafilet enn hô ziez : spoun̄ta a rain̄t dirâg ann Aotrou hon Doué, hag hô dévézô aoun ra-z-od.\n18. Pé Zoué a zô hén̄vel ouz-id, té péhini a lam ar fallagriez, hag a drémen dreist péc’hed dilerc’hiou da zigwéz ? Na zigasô mui hé frouden, rag hén̄ a gâr ann drugarez.\n19. Distrei a rai ouz-omp, hag é rai trugarez enn hor c’hen̄ver : kâs a rai da-gét hor fallagriézou, hag é taolô hon holl bec’héjou é gwéled ar môr.\n20. Da wirionez a rôi da Jakob, ha da drugarez da Abraham, ével ma éc’h eûz hé douet d’hon tadou abaoé ann deisiou kôz.\nAdtapet diwar « https://br.wikisource.org/w/index.php?title=Bibl/Levr_Michéas&oldid=63279 »\nKemmoù diwezhañ degaset d'ar bajenn-mañ d'an 16 Mae 2014, da 22:28.


Pajenn:Morvan - Buez ar Zent, 1894.djvu/806 - Wikimammenn\nPajenn:Morvan - Buez ar Zent, 1894.djvu/806\n28 a viz Du\nsant stephan, ermit ha merzer\nouthan da veza ato laouen ha joaiuz. Eunn nozvez m’oa goall glanv, e chomaz eur pennad heb finval hag heb tenna he alan. Ar re a ioa oc’h he veilla a gave d’ezho oa dija tremenet ; mes ne oa ket. He spered avad a ioa bet oc’h ober eunn dro enn env, ha pa deuaz adarre ennhan he-unan, e lavaraz : « — Oh ! na pebez bokedou kaer a zo er baradoz ! » Pa velaz oa tost he heur diveza, e c’houlennaz he zakramanchou, ha prest goude e varvaz e peoc’h enn eur zelc’her he grusifi etre he zaouarn, d’ann 12 a viz du eus ar bloaz 1463. Doue a ziskleriaz he zantelez epad he vuez ha goude he varo dre eleiz a viraklou.\nAr Zent n’int ket bet holl doktored, ha n’o deuz ket bet holl sperejou-dreist ; mes holl int bet humbl ha devot, holl o deuz great brezel d’ho zechou fall. Ma vije bet red beza habil evit beza sant, meur a hini o devije bet rezoun da lavaret : « — Ann dra-ze a zo enn tu all d’am galloud-me. » Mes eur galoun humbl a blij muioc’h da Zoue eged eunn deskadurez vraz. Ha piou ne c’hell ket beza humbl ? Piou ne c’hell ket trec’hi he voall ioulou gant sikour ar c’hras ? Piou ne c’hell ket pedi ? Mad, setu aze holl skiant ar zent ; grit evelse eta, hag e viot sent hoc’h unan.\nEur c’halz tud a zonj d’ezho e ve red klask ar zantelez pell dioc’h ho zi hag ho c’herent. Hogen, fazia a reont ; rak, hervez lavar ann Aviel, rouantelez Doue a zo e pep hini ac’hanomp ; ha n’euz forz e pe leac’h nag e pe stad a vuez e vemp, ni a c’hell en em zantelaat o kemeret ann traou evel ma teuont hag oc’h ober bolontez ar mestr braz euz ann env.\nann eizved var ’nn ugent a viz du\nStephan a ioa ganet e Konstantinopl a dud pinvidik hag a zoujans Doue. Reseo a reaz eta eunn deskadurez kristen enn he vugaleach, ha pa oue pemzek vloaz echu, e kemeraz sae ar venac’h enn eur gouent euz ar Bithinii. Ne oue ket pell eno na zervichaz da skouer\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/806&oldid=138052 »


Kanaouenn ofisiel ar Redadeg : dañset e vo ar salsa war hentoù Breizh !\nLundi 2 octobre 2017 à 16:43 -\nEmbannet 'neus skipailh ar Redadeg kanaouenn ofisiel an darvoud evit 2018. Aet eo ar maout gant ar strollad Penn Salsardin. Un ton salsa kanet gant merc'hed. Ret eo deskiñ ar pozioù bremañ !\nMerc'hed Salsardin oc'h enrollañ ar ganaouenn "Betek an trec'h". - Ar Redadeg\n"Deus 'ta frei kozh da hej da vro. Gwisk da dicheurt ha tap da dro. Mil eizh-kant gwech 'bep eil yelo. Kozh ha yaouank da ziskano : War-sav 'vit kas war-raok hor yezh. Taol da bouez-mouezh war ar pavez. Kasomp an test uhel ar vrec'h. Betek an trec'h !" Setu diskan ar ganaouenn "Betek an trec'h", bet enrollet gant ar strollad Penn Salsardin.\nEmbannet zo bet d'al lun 2 a viz Here disoc'h ar votadeg evit dibab kanaouenn ofisiel ar Redadeg 2018. Embannet e oa bet o soñj gant 3.000 den. "Aet eo ar maout gant Penn Salsardin gant 40% eus ar mouezhioù, eme Tifenn, e-karg eus diorenn Ar Redadeg. Ne oa ket pell war lec'h ar strollad Arvest."\n"Betek an trec'h" : gêr-stur Che Guevara\n"Betek an trec'h" oa gêr-stur Che Guevara, neus displeget merc'hed Penn Salsardin. Er strollad-se emañ Marine Lavigne, Sterenn Le Guillou hag Aude Moalic o kanañ "ha bez zo kalz sonerien e-barzh ar jeu ivez", a gendalc'h Tifenn.\nUn tamm eus "Betek an trec'h" gant ar strollad Penn Salsardin, kanaouenn ofisiel ar Redadeg 2018.\nTem ar ganaouenn a zo lakaat war wel ar brezhoneg evit derc'hel anezhañ war en e zav hag ivez redek evit treuskas bastez ar yezh.\nDeoc'h c'hwi da zeskiñ ar pozioù\nRoet e vo lañs d'ar Redadeg d'ar 4 a viz Mae. Un neubeud mizioù a chom deoc'h neuze evit deskiñ ar pozioù ! Kavet e vo anezho ganeoc'h war lec'hienn Ar Redadeg pe amañ dindan !\nLezenn war ar yezhoù rannvroel | Ul lizher sinet gant 60 kevredigezh kaset d’an deputeed\nRaktresoù filmoù a zo ganeoc'h ? Kinnigit anezho da vare ur pitch dating !\nBrest : degemerus e oa bet ar vusulmaned gant ar Vrestiz all